sagorsarker/bangla-wikipedia huggingface dataset:
চার্লস গাল্টন ডারউইন

স্যার চার্লস গাল্টন ডারউইন কেবিই এমসি এফআরএস (১৮ ডিসেম্বর ১৮৮৭ – ৩১ ডিসেম্বর ১৯৬২) ছিলেন একজন ইংরেজ পদার্থবিজ্ঞানী যিনি দ্বিতীয় বিশ্বযুদ্ধের সময় ন্যাশনাল ফিজিক্যাল ল্যাবরেটরির (এনপিএল) পরিচালক হিসেবে দায়িত্ব পালন করেন। তিনি গণিতবিদ জর্জ হাওয়ার্ড ডারউইনের পুত্র এবং চার্লস ডারউইনের নাতি ছিলেন।
ডারউইন কেমব্রিজের নিউনহাম গ্রেঞ্জে ইংল্যান্ডের একটি বৈজ্ঞানিক রাজবংশে জন্মগ্রহণ করেন। গণিতবিদ স্যার জর্জ হাওয়ার্ড ডারউইন ছিলেন তাঁর পিতা এবং লেডি ডারউইন ছিলেন তাঁর মাতা। চার্লস ডারউইন ছিলেন তার দাদা। ডারউইনের বড় বোন ছিলেন শিল্পী গুয়েন রাভেরাত এবং তার ছোট বোন মার্গারেট, অর্থনীতিবিদ জন মেনার্ড কেইন্সের ভাই জিওফ্রে কেইন্সকে বিয়ে করেন। তার ছোট ভাই উইলিয়াম রবার্ট ডারউইন লন্ডনের একজন স্টকব্রোকার ছিলেন। ডারউইন মার্লবোরো কলেজে (১৯০১-৬) পড়াশোনা করেন এবং তারপর ১৯৪৯ সালে কেমব্রিজের ট্রিনিটি কলেজে গণিত অধ্যয়ন করেন।
তিনি ম্যানচেস্টারের ভিক্টোরিয়া বিশ্ববিদ্যালয়ে স্নাতকোত্তর ডিগ্রী অর্জন করেন, রাদারফোর্ডের পরমাণু মডেলের জন্য আর্নেস্ট রাদারফোর্ড এবং নীলস বোরের অধীনে কাজ করেন। ১৯২২ সালের একটি গবেষণাপত্রে, তিনি মোজাইক স্ফটিক মডেল এর প্রবর্তন করেন।
প্রথম বিশ্বযুদ্ধের প্রাদুর্ভাবের পর তাকে কমিশনার বানানো হয় এবং সেন্সর হিসেবে ফ্রান্সে পাঠানো হয়। ১৯১৯ থেকে ১৯২২ সাল পর্যন্ত তিনি কেমব্রিজের ক্রাইস্টস কলেজের প্রভাষক ও ফেলো ছিলেন যেখানে তিনি পরিসংখ্যানগত বলবিদ্যা নিয়ে আর এইচ ফোলারের সাথে কাজ করতেন এবং তাদের এই কাজ ডারউইন-ফোলার পদ্ধতি নামে পরিচিত লাভ করে। এরপর তিনি ১৯২৪ সালে এডিনবার্গ বিশ্ববিদ্যালয়ের প্রাকৃতিক দর্শনের টেইট অধ্যাপক হওয়ার আগে ক্যালিফোর্নিয়া ইনস্টিটিউট অফ টেকনোলজিতে এক বছর কাজ করেন এবং কোয়ান্টাম অপটিক্স এবং ম্যাগনেটো-অপটিক এর প্রভাব নিয়ে কাজ করেন। তিনি ১৯২৮ সালে, ইলেকট্রনের আপেক্ষিকতাত্ত্বিক তত্ত্বের অধীনে হাইড্রোজেন পরমাণুর সূক্ষ্ম গঠন গণনা করেন।
১৯৩৬ সালে ডারউইন এডিনবার্গে পদত্যাগ করেন ও একজন সক্রিয় এবং সক্ষম প্রশাসক হিসেবে তার কর্মজীবন শুরু করেন। ১৯৩৮ সালে তিনি ন্যাশনাল ফিজিক্যাল ল্যাবরেটরির পরিচালক হন। তিনি যুদ্ধোত্তর সময়ে গুরুত্বপূর্ণ ভূমিকা পালন করেন।
১৯২৫ সালে তিনি ফ্রান্সিস উইলিয়াম পেম্বারের গণিতবিদ কন্যা ক্যাথারিন পেম্বারকে বিয়ে করেন। তাদের চারজন ছেলে ও একজন মেয়ে ছিল। ডারউইন এর সন্তানদের নাম নিম্মরূপ:
১.সেসিলি ডারউইন (জন্ম ১৯২৬),তিনি ছিলেন একজন এক্স-রে স্ফটিকবিদ। তিনি ১৯৫১ সালে ফিলাডেলফিয়ার জন লিটলটনকে বিয়ে করেন।
২.জর্জ পেম্বার ডারউইন (১৯২৮-২০০১) তিনি কম্পিউটার এর উন্নয়নের জন্য কাজ করেন এবং তারপর ১৯৬৪ সালে ডেভিড ব্রুস হাক্সলির কন্যা অ্যাঞ্জেলা হাক্সলিকে বিয়ে করেন;তিনি লেখক লিওনার্ড হাক্সলি এবং টমাস হাক্সলির নাতনী ছিলেন।
৩.হেনরি গাল্টন ডারউইন (১৯২৯-১৯৯২) ব্রিটিশ পররাষ্ট্র দপ্তরে কাজ করতেন এবং জেন ক্রিস্টিকে বিয়ে করেছিলেন।
৪.ফ্রান্সিস উইলিয়াম ডারউইন (1932-1999) তিনি একজন প্রাণীবিদ এবং লন্ডন বিশ্ববিদ্যালয়ের শিক্ষক ছিলেন।
তার প্রকাশিত পুস্তক সমূহের মধ্যে রয়েছে:
১.দ্যা নিউ কনসেপশন্স অফ ম্যাটার (১৯৩১)
২.দ্যা নেক্সট মিলিয়ন ইয়ার্স (১৯৫২)
টিওএন ৬১৮

টিওএন ৬১৮ একটি অত্যন্ত দূরবর্তী এবং অত্যন্ত উজ্জ্বল আপাত-নক্ষত্র; প্রযুক্তিগতভাবে একটি অতিউজ্জ্বল, বিস্তৃত-শোষণ রেখা, রেডিও-লাউড আপাত-নক্ষত্র যা উত্তর ছায়াপথ খুঁটির কেনিস ভেনাটিসি নক্ষত্রমন্ডলের কাছে অবস্থিত। টিওএন ৬১৮ বর্তমানে পর্যবেক্ষনীয় মহাবিশ্বে পাওয়া ৬৬ বিলিয়ন সৌরভরবিশিষ্ট সবচেয়ে বৃহৎ কৃষ্ণগহ্বর।
যেহেতু আপাত-নক্ষত্র ১৯৬৩ সাল পর্যন্ত স্বীকৃত ছিল না, এর প্রকৃতি অজানা ছিল যখন এটি প্রথম ১৯৫৭ সালে আকাশগঙ্গা থেকে দূরে অবস্থিত নীল তারার(প্রধানত শ্বেত বামন) একটি জরিপে দেখা গিয়েছিল। মেক্সিকোর টোনান্টজিন্টলা মানমন্দিরে ০.৭ মিটার শ্মিড নভোবীক্ষণ যন্ত্র দিয়ে তোলা ফটোগ্রাফিক প্লেটে এটিকে "নিশ্চিতভাবে বেগুনি" বলে মনে হয়েছিল এবং টোনান্টজিন্টলা ক্যাটালগে ৬১৮ নাম্বার হিসেবে তালিকাভুক্ত করা হয়েছিল।
১৯৭০ সালে বোলোনার একটি রেডিও জরিপে টিঅএন ৬১৮ থেকে রেডিও নির্গমন আবিষ্কার করা হয়, যা নির্দেশ করে যে এটি একটি আপাত-নক্ষত্র। মারি-হেলেন উলরিচ এরপর ম্যাকডোনাল্ড অবজারভেটরিতে টিওএন ৬১৮ এর আলোকিক বর্ণালী পর্যবেক্ষণ করেন যা একটি আপাত-নক্ষত্রের সাধারণ নির্গমন রেখা প্রদর্শন করে। রেখার রেডশিফট থেকে উলরিচ ধারণা করেন যে টিওএন ৬১৮ অনেক দূরে ছিল, এবং এটাই জানা সবচেয়ে উজ্জ্বল আপাত-নক্ষত্রগুলোর মধ্যে অন্যতম।
একটি আপাত-নক্ষত্র হিসেবে, টিওএন ৬১৮ একটি ছায়াপথের কেন্দ্রে একটি অতিবৃহৎ কৃষ্ণগহ্বরের চারপাশে ঘূর্ণায়মান তীব্র গরম গ্যাসের একটি ডিস্ক বলে মনে করা হয়। আপাত-নক্ষত্র থেকে উৎপন্ন আলো ১০.৪ বিলিয়ন বছর পুরনো বলে অনুমান করা হয়। পার্শ্ববর্তী ছায়াপথ পৃথিবী থেকে দৃশ্যমান নয়, কারণ আপাত-নক্ষত্র নিজেই এটিকে ছাড়িয়ে যায়। -৩০.৭ মাত্রার একটি চরম মাত্রার মাধ্যমে, এটি ৪×১০ ওয়াটের উজ্জ্বলতায় দীপ্তিমান, অথবা ১৪০ ট্রিলিয়ন সূর্যের সমান উজ্জ্বল, যা এটিকে জানা মহাবিশ্বের অন্যতম উজ্জ্বল বস্তু তে পরিণত করে।
ব্রড-লাইন অঞ্চলের আকার আপাত-নক্ষত্র বিকিরণের উজ্জ্বলতা থেকে নির্ণয় করা যেতে পারে। এই অঞ্চলের আকার এবং এটি যে গতি কে প্রদক্ষিণ করছে তা থেকে মহাকর্ষের সূত্র থেকে জানা যায় যে টিওএন ৬১৮-এ কৃষ্ণগহ্বরের ভর ৬৬ বিলিয়ন সৌরভরের সমান। এই উচ্চ ভরের সঙ্গে, টিওএন ৬১৮ অতিবৃহৎ কৃষ্ণগহ্বরের নতুন শ্রেণিবিভাগের মধ্যে পড়ে। এই ভরের কৃষ্ণগহ্বরের শোয়ার্জশিল্ড ব্যাসার্ধ ১,৩০০ AU(প্রায় ৩৯০ বিলিয়ন কিলোমিটার ব্যাস, নেপচুনের কক্ষপথের আকারের ৪০ গুণ বেশি)।
তিলের খাজা

তিলের খাজা হলো বাংলাদেশের কুষ্টিয়া জেলায় উৎপন্ন তিল দিয়ে তৈরি এক প্রকার মিষ্টান্ন যা কুষ্টিয়াসহ সারাদেশেই খুবই জনপ্রিয়। বাংলাদেশের শহর-মফস্বল থেকে শুরু করে গ্রামে-গঞ্জেও এটি খুবই জনপ্রিয়। কিছুটা আঠালো ধরনের এই খাজার আকৃতি চ্যাপ্টা ও লম্বাটে ধরনের হয়। এর উপরে খোসা ছাড়ানো তিল মাখানো থাকে এবং ভেতরে খানিকটা ফাঁপা হয়ে থাকে।
কুষ্টিয়ার বিখ্যাত এই মিষ্টান্নের উৎপত্তি নিয়ে কতিপয় মতবাদ রয়েছে। ইতিহাস অনুযায়ী ভারত অবিভক্ত থাকাকালীন এই খাজার আবির্ভাব ঘটে তৎকালীন পূর্ববঙ্গের কুষ্টিয়ায়। কুষ্টিয়া অঞ্চলের সনাতন ধর্মাবলম্বীদের মধ্যে পাল সম্প্রদায় এ খাদ্যটি তৈরি করত। ভারত-পাকিস্তান বিভাজনের পূর্বে কুষ্টিয়া শহরের "দেশওয়ালী পাড়া" নামক স্থানে বেশ কয়েকটি পরিবার তিলের খাজা তৈরির সঙ্গে জড়িত ছিল। আবার কুষ্টিয়ার কিছু স্থানীয় লোক বিশ্বাস করেন যে, এই খাদ্যটি প্রথম ১৯০০ সালের কাছাকাছি সময়ে অবিভক্ত ভারতে উৎপাদিত হয়েছিল। কুষ্টিয়ার একটি খামারে কাজ করানোর জন্য ব্রিটিশ ইস্ট ইন্ডিয়া কোম্পানি "তেলি" নামক এক সম্প্রদায়ের কিছু সদস্য নিয়ে আসে যারা ঐতিহ্যগতভাবে তেল নিঃসরণের পেশায় সম্পৃক্ত ছিল। কুষ্টিয়ার স্থানীয়রা এই মিষ্টান্নের উদ্ভাবক হিসেবে এই তেলি সম্প্রদায়কে নির্দেশ করে। কুষ্টিয়ার তিলের খাজা নামে পরিচিত এই তিলের বীজের মিষ্টান্নের মূল উৎস চীন বলে মনে করা হয়, কারণ জাওটাং(English:Zaotang) একটি বিখ্যাত এবং পুরানো (220 খ্রি) ঐতিহ্যবাহী চীনা মিষ্টির স্বাদ এবং তৈরির প্রক্রিয়া প্রায় একই রকম।
প্রথমে চিনি, পানি, দুধ ইত্যাদি কড়াইয়ে দিয়ে দশ থেকে বারো মিনিট ফুটানো হয়। এভাবে চিনি গলে গিয়ে অন্যান্য উপকরণের সাথে মিশে যাবে। এরপর এই উত্তপ্ত মিশ্রণ বা স্বচ্ছা "চিনির লই"কে ঠান্ডা হওয়ার জন্য পাত্র হতে ঢেলে রাখা হয়। ঠান্ডা হয়ে গেলে এই আঠালো চিনির মিশ্রণ বা লই উঠিয়ে একটি আংটায় বেঁধে টানা হয়। সাধারণত কয়েক মিনিট পর দুজন মিলে এই আঠালো মিশ্রণকে টেনে টেনে লম্বা করার প্রক্রিয়াটি সম্পন্ন করে। এর ফলে ভেতরে ফাঁপার সৃষ্টি হয় এবং রং সাদা হয়ে যায়। ফাঁপা অংশগুলোকেকে বারবার ভাঁজ করা হয়, যাতে অনেকগুলো ছিদ্র হয়। এরপর টেবিলে কিছুক্ষণ রেখে দিয়ে পরে সুবিধাজনক আকারে টুকরো করে কেটে নেয়া হয়। তারপর এ টুকরোগুলোতে হাতের সাহায্যে তিল মাখাতে হয়।
মুহাম্মাদ ইকবাল হোছাইন

মুহাম্মাদ ইকবাল হোছাইন বাংলাদেশী একজন লেখক কলামিস্ট, তুলনামূলক ধর্ম বিশ্লেষক ও পুস্তক প্রণেতা ও আন্ত-ধর্ম সম্পর্কীয় বক্তা। যিনি গণমাধ্যমে আন্তর্জাতিক বিষয়াবলী ও ইসলামী দর্শন নিয়ে লেখালিখি করে থাকেন। যিনি উপমহাদেশে ইসলামের প্রসার ও ইতিহাস সংক্রান্ত "দক্ষিণপূর্ব এশিয়ায় শান্তি, নিরাপত্তা ও ইসলাম" বই লিখে জনপ্রিয়তা পেয়েছেন।
মুহাম্মাদ ইকবাল হোছাইন ১৯৭৪ সালের ২ ফেব্রুয়ারি মনোহরদি উপজেলার ধারাবান্দা গ্রামে জন্মগ্রহণ করেন। তার পিতার নাম মহিউদ্দিন আহমেদ। ইকবাল হোছাইন কুষ্টিয়ার ইসলামী বিশ্ববিদ্যালয়, বাংলাদেশ থেকে ধর্মতত্ত্ব বিষয়ে থেকে অনার্স ও মাস্টার্স সম্পন্ন করেন। তিনি একই বিশ্ববিদ্যালয় থেকে এমফিল ও পিএইচডি সম্পন্ন করেন। এরপর ২০০৭ সালে লন্ডন বিশ্ববিদ্যলয় থেকে ধর্মতত্ত্বের উপর উচ্চতর ডিগ্রী ও পূর্ব লন্ডন বিশ্ববিদ্যালয় থেকে পিজিসি সম্পন্ন করেন।
২০০৭ সালে তিনি রয়েল কলেজ অব লন্ডনে খন্ডকালীন শিক্ষকতা করেন। ২০১৩ থেকে ব্যাংককের ইন্টারন্যাশনাল ইনস্টিটিউট অব পিচ স্টাডিজের প্রশিক্ষক হিসেবে কাজ করছেন। ২০১৩ সালে তিনি কুষ্টিয়ার ইসলামী বিশ্ববিদ্যালয়, বাংলাদেশ এর শিক্ষক সমিতির নির্বাচিত সাধারণ সম্পাদক হিসেবে দায়িত্ব পালন করেন। তিনি বাংলা একাডেমির একজন সদস্য।
মুহাম্মাদ ইকবাল হোছাইন বহু বই লিখেছেন, তারমধ্যে জনপ্রিয় কিছু বইয়ের তালিকা
লুইগি গ্যালভানি

লুইগি গ্যালভানি (৯ সেপ্টেম্বর ১৭৩৭ – ৪ ডিসেম্বর ১৭৯৮) ছিলেন একজন ইতালীয় চিকিৎসক, পদার্থবিজ্ঞানী, জীববিজ্ঞানী এবং দার্শনিক, যিনি প্রাণী বিদ্যুৎ আবিষ্কার করেন। তিনি বায়োইলেক্ট্রোম্যাগনেটিকের অগ্রদূত হিসেবে স্বীকৃতি লাভ করেন। ১৭৭৮ সালে, তিনি এবং তার স্ত্রী লুসিয়া আবিষ্কার করেন যে মৃত ব্যাঙের পায়ের পেশী একটি বিদ্যুৎ প্রাপ্ত হয় যখন সেটিকে একটি স্ফুলিঙ্গ দ্বারা আঘাত করা হয়। এটি ছিল জৈব বিদ্যুৎ গবেষণার প্রথম পদক্ষেপগুলোর একটি, একটি ক্ষেত্র যেখানে স্নায়ু এবং পেশীর মত টিস্যু থেকে বৈদ্যুতিক প্যাটার্ন এবং সংকেত নিয়ে আলোচনা করা হয়।
লুইগি গ্যালভানি পোপ রাজ্যের অংশ বলোগনায় ডোমেনিকো এবং বারবারা ক্যাটারাইনা ফোশি এর পরিবারে জন্মগ্রহণ করেন। ডোমেনিকো একজন স্বর্ণকার ছিলেন, এবং বারবারা ছিলেন তার চতুর্থ স্ত্রী। তার পরিবার অভিজাত ছিল না, কিন্তু এতটুকু সামর্থ্য ছিল যে তারা তাদের অন্তত একজন ছেলেকে বিশ্ববিদ্যালয়ে পড়ার জন্য পাঠাতে পারত। প্রথমে গ‍্যালভানি চার্চে কাজ করতে চেয়েছিলেন, তাই তিনি ১৫ বছর বয়সে ওরাতোরিও দেই পাদ্রি ফিলিপ্পিনি নামে একটি ধর্মীয় প্রতিষ্ঠানে যোগ দেন। তিনি ধর্মীয় শপথ নেওয়ার পরিকল্পনা করেছিলেন, কিন্তু তার পিতামাতা তাকে তা না করতে রাজি করান। ১৭৫৫ সাল গ্যালভানি বলোগনা বিশ্ববিদ্যালয়ের কলা অনুষদে ভর্তি হন। গ্যালভানি মেডিসিন কোর্সে অংশগ্রহণ করেন, যা চার বছর স্থায়ী হয়।
ঔষধবিদ্যার পাশাপাশি গ্যালভানি আরেকটি বিদ্যা রপ্ত করেছিলেন তা হল অস্ত্রোপচার।
পাভিয়া বিশ্ববিদ্যালয়ের পরীক্ষামূলক পদার্থবিজ্ঞানের অধ্যাপক ভোল্টা ঐ সকল প্রথম বিজ্ঞানীদের মধ্যে ছিলেন যারা গ্যালভানির পরীক্ষাগুলোকে নিরীক্ষা করেছিলেন। প্রথমে তিনি পশুবিদ্যুৎ নিয়ে কাজ করেন।
ভোল্টার গবেষণা শীঘ্রই একটি ব্যাটারি আবিষ্কার এর পথ সুগম করে। গ্যালভানি বিশ্বাস করতেন যে পশু থেকে উৎপাদিত বিদ্যুৎ পশুর পেলভিস পেশী থেকে আসে। কিন্তু ভোল্টা এর বিরোধিতা করেন।
বোলোনায় গালভানির বাড়িটি সংরক্ষিত এবং কেন্দ্র থেকে দেখা যায়।
গালভানির স্মৃতিস্তম্ভ এটি হলো একটি বড় মার্বেল পাথরের মূর্তি। যাতে তার বিখ্যাত ব্যাঙের পরীক্ষা পর্যবেক্ষণ অবস্থার অবয়ব ফুঁটে উঠেছে।
লিসিও জিন্নাসিও লুইগি গালভানি। ১৮৬০ সালের এই বিখ্যাত মাধ্যমিক বিদ্যালয়টির নাম করণ করা হয় লুইগি গালভানির নামানুসারে।
উইলিয়াম ফক্সের মতে- গালভানি ছিলেন, "স্বভাবতই সাহসী"। জঁ-লুই-মার্ক আলিবার্ট গালভানি সম্পর্কে বলেন যে তিনি কখনোই তার পাঠ শেষ করতেন না "তার শ্রবণকারীদের উপদেশ না দিয়ে এবং তাদের সেই শাশ্বত প্রভিডেন্সের ধারণায় ফিরিয়ে নিয়ে যান, যা অনেক বৈচিত্র্যময় প্রাণীর জীবনের বিকাশ, সংরক্ষণ।
গ্যালভানি তার জীবনের শেষ পর্যন্ত সক্রিয়ভাবে প্রাণীবিদ্যুৎ নিয়ে পরীক্ষা চালান। ১৭৯৭ সালে ফরাসিরা উত্তর ইতালি দখল করার পর প্রতিটি বিশ্ববিদ্যালয়ের অধ্যাপক নতুন কর্তৃপক্ষের প্রতি আনুগত্য প্রকাশ করতঃ একটি শপথ করতে হতো। কিন্তু গ্যালভানি এ ব্যাপারে দ্বিমত পোষণ করেন, তিনি তার অন্যান্য সহকর্মীদের মতো আনুগত্যের শপথ নিতে অস্বীকৃতি জানান। এর ফলে নতুন কর্তৃপক্ষ তাকে সকল একাডেমিক এবং সরকারী পদ থেকে বঞ্চিত করে, যার ফলে তিনি সকল ধরনের আর্থিক সহায়তা থেকেও বঞ্চিত হন। গ্যালভানি ৪ মার্চ, ১৭৯৮ সালে তার ভাইয়ের বাড়িতে,বিষণ্ণতা এবং দারিদ্র্য এর মাঝে, তার মা এবং বাবার উপস্থিতিতে মারা যান।
ডেভিড ও. রাসেল

ডেভিড ওয়েন রাসেল (জন্ম ২০ আগস্ট ১৯৫৮) একজন মার্কিন চলচ্চিত্র পরিচালক, চিত্রনাট্যকার ও প্রযোজক। তার শুরুর দিকের পরিচালিত চলচ্চিত্রসমূহ হল "স্প্যাঙ্কিং দ্য মাঙ্কি" (১৯৯৪), "ফ্লার্টিং উইথ ডিজ্যাস্টার" (১৯৯৬), "থ্রি কিংস" (১৯৯৯), ও "আই হার্ট হাকাবিজ" (২০০৪)।
২০১০-এর দশকে রাসেলের পরিচালিত "দ্য ফাইটার" (২০১০), প্রণয়ধর্মী হাস্যরসাত্মক নাট্য "সিলভার লাইনিংস প্লেবুক" (২০১২) ও হাস্যরসাত্মক নাট্য অপরাধধর্মী "আমেরিকান হাসল" (২০১৩) চলচ্চিত্র তিনটি ব্যবসাসফল ও সমালোচকদের কাছে প্রশংসিত হয়, এবং এই তিনটি কাজের জন্য তিনটি শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। এছাড়া তিনি "সিলভার লাইনিংস প্লেবুক" চলচ্চিত্রের জন্য শ্রেষ্ঠ উপযোগকৃত চিত্রনাট্য বিভাগে ও "আমেরিকান হাসল" চলচ্চিত্রের জন্য শ্রেষ্ঠ মৌলিক চিত্রনাট্য বিভাগে একাডেমি পুরস্কারের মনোনয়ন লাভ করেন। ২০১৫ সালে তিনি অর্ধ-জীবনীনির্ভর হাস্যরসাত্মক নাট্যধর্মী "জয়" চলচ্চিত্রের জন্য তার সপ্তম গোল্ডেন গ্লোব পুরস্কারের মনোনয়ন লাভ করেন।
রাসেল ১৯৫৮ সালের ২০শে আগস্ট নিউ ইয়র্ক সিটির ম্যানহাটনে জন্মগ্রহণ করেন। তার মাতা মারিয়া (বিবাহপূর্ব মুৎসিও) এবং পিতা বের্নার্ড (মার্কভ্‌স্কি) রাসেল। তার পিতামাতা সিমন অ্যান্ড শুস্টারে কাজ করতেন। তার পিতা এই কোম্পানির বিক্রয়দলের উপ-সভাপতি এবং মাতা সহকারী ছিলেন। তার পিতা রুশ ইহুদি পরিবারে এবং মাতা ইতালীয়-মার্কিন (লুকানীয় বংশোদ্ভূত) পরিবারে জন্মগ্রহণ করেছিলেন। রাসেলের মাতামহ ফ্রাঙ্ক মুৎসিও ক্রাকো এবং মাতামহী ফিলোমেনা ব্রানকাতা ফেররান্দিনায় জন্মগ্রহণ করেছিলেন। তার পিতামহ ম্যানহাটনের আপার ওয়েস্ট সাইডের একজন মুচি ছিলেন, তিনি কনসেনট্রেশন ক্যাম্পে তার অনেক আত্মীয়স্বজনকে হারিয়েছিলেন।
জর্জ গ্যামো

জর্জ গ্যামো (মার্চ ৪, ১৯০৪ – আগস্ট ১৯, ১৯৬৮), জন্ম জর্জি আন্তোনোভিচ গ্যামভ, একজন সোভিয়েত-মার্কিন তাত্ত্বিক পদার্থবিজ্ঞানী এবং বিশ্বতত্ত্ববিদ। তিনি লেমাট্রে'র মহা বিস্ফোরণ তত্ত্বের একজন প্রাথমিক প্রবক্তা এবং উন্নয়নকারী ছিলেন। তিনি কোয়ান্টাম টানেলিং এর মাধ্যমে আলফা ক্ষয়ের একটি তাত্ত্বিক ব্যাখ্যা আবিষ্কার করেন, তরল ড্রপ মডেল এবং পারমাণবিক নিউক্লিয়াসের প্রথম গাণিতিক মডেল আবিষ্কার করেন।
এছাড়াও তিনি তেজস্ক্রিয় ক্ষয়, নক্ষত্র গঠন, নক্ষত্র নিউক্লিওসিন্থেসিস ,মহা বিস্ফোরণ নিউক্লিওসিন্থেসিস (যাকে তিনি সম্মিলিতভাবে নিউক্লিওকসমোজেনেসিস নামে অভিহিত করেছেন) এবং আণবিক জেনেটিক্স এর উপর কাজ করেন।
গ্যামো রুশ সাম্রাজ্যের ওডেসাতে জন্মগ্রহণ করেন। তার পিতা উচ্চ বিদ্যালয়ে রুশ ভাষা ও সাহিত্য শেখাতেন, এবং তার মা মেয়েদেরকে একটি স্কুলে ভূগোল এবং ইতিহাস পড়াতেন। রুশ এর পাশাপাশি, গ‍্যামো তার মাতা এবং একজন শিক্ষকের কাছ থেকে খানিক জার্মান ও ফরাসি বলতে শিখেন। গ্যামো তার কলেজ জীবনে ইংরেজি শিখেছিলেন এবং অনর্গলভাবে বলতে পারতেন। তার প্রথম দিকের অধিকাংশ পুস্তক জার্মান বা রুশ ভাষায় প্রকাশিত হত, কিন্তু তিনি পরে তার সাধারণ শ্রোতাদের জন্য ইংরেজি ভাষার ব্যবহার করেন।
তিনি ওডেসা বিশ্ববিদ্যালয় (১৯২২-২৩) এবং লেনিনগ্রাদ বিশ্ববিদ্যালয়ে (১৯২৩-১৯২৯) পদার্থবিজ্ঞান ও গণিত ইনস্টিটিউটে পড়াশোনা করেন।১৯২৫ সালে ফ্রিডম্যানের মৃত্যুর আগ পর্যন্ত গ্যামো লেনিনগ্রাদে আলেকজান্ডার ফ্রিডম্যানের অধীনে অধ্যয়ন করেন। বিশ্ববিদ্যালয়ে তিনি পদার্থবিজ্ঞানের আরও তিনজন ছাত্র: লেভ ল্যান্ডাউ, দিমিত্রি ইভানেঙ্কো এবং ম্যাটভি ব্রনস্টেইনের সাথে বন্ধুত্ব করেন।
গ‍্যামো সোভিয়েত ইউনিয়ন থেকে পালিয়ে যাওয়ার সিদ্ধান্ত নেওয়ার আগে বেশ কয়েকটি সোভিয়েত প্রতিষ্ঠানে কাজ করতেন। ১৯৩১ সালে, তিনি আনুষ্ঠানিকভাবে ইতালিতে একটি বৈজ্ঞানিক সম্মেলনে যোগ দেওয়ার আমন্ত্রণ প্রত্যাখ্যান করেন। এছাড়াও ১৯৩১ সালে তিনি সোভিয়েত ইউনিয়নের আরেক পদার্থবিজ্ঞানী লিউবভ ভোখমিন্টসেভাকে বিয়ে করেন; যাকে তিনি হো বলে ডাকতেন। তিনি এবং তার নতুন স্ত্রী পরবর্তী দুই বছরের বেশীরভাগ সময় সরকারী অনুমতি ছাড়াই সোভিয়েত ইউনিয়ন থেকে বেরিয়ে যাওয়ার চেষ্টা করেন। 
১৯৩৩ সালে, গ‍্যামো হঠাৎ ব্রাসেলসে পদার্থবিজ্ঞান এর উপর আয়োজিত সপ্তম সলভয় সম্মেলনে যোগ দেওয়ার অনুমতি পান। তিনি তার স্ত্রীকে তার সাথে রাখার জন্য জোর প্রদান করেছিলেন। পরের বছর, গ‍্যামো লন্ডন বিশ্ববিদ্যালয় এবং মিশিগান বিশ্ববিদ্যালয়ে অস্থায়ী চাকুরিতে যোগদান করেন।
১৯৫৩ সালে ফ্রান্সিস ক্রিক, জেমস ওয়াটসন, মরিস উইলকিন্স এবং রোজালিন্ড ফ্রাঙ্কলিন ডিএনএ ম্যাক্রোঅণুর দ্বৈত হেলিক্স কাঠামো আবিষ্কার করেন। গ্যামো এই সমস্যার সমাধান করার চেষ্টা করেছেন যে, কীভাবে ডিএনএ শৃঙ্খলে চারটি ভিন্ন বেস (এডেনিন, সাইটোসিন, থাইমিন এবং গুয়ানিন) তাদের গাঠনিক অ্যামাইনো এসিড থেকে প্রোটিনের সংশ্লেষণ নিয়ন্ত্রণ করতে পারে। বিজ্ঞানী ক্রিক বলেছেন যে গ্যামোর পরামর্শ তাকে এই সমস্যা সম্পর্কে তার নিজের গবেষণায় সাহায্য করেছে। ক্রিকের সাথে গ্যামো পর্যবেক্ষণ করেছেন যে চারটি ডিএনএ বেসের ৬৪টি সম্ভাব্য পারমুটেশন এর মধ্য হতে একবারে তিনটি নেওয়া হয়েছে।
১৯৫৪ সালে গ্যামো এবং ওয়াটসন "আরএনএ টাই ক্লাব" প্রতিষ্ঠা করেন।
জর্জ গ্যামো ও তার প্রথম স্ত্রী রোর ইগর গ্যামো নামে সন্তান ছিল। ইগর পরবর্তীতে কলোরাডো বিশ্ববিদ্যালয়ের অণুজীববিজ্ঞান বিভাগে শিক্ষকতা করেন।
হাওয়ার্ড জর্জি

হাওয়ার্ড ম্যাসন জর্জি তৃতীয় (জন্ম জানুয়ারি ৬, ১৯৪৭) একজন মার্কিন তাত্ত্বিক পদার্থবিজ্ঞানী,হার্ভার্ড বিশ্ববিদ্যালয়ের এবং হার্ভার্ড কলেজ এর পদার্থবিজ্ঞানের অধ্যাপক। তিনি হলেন পদার্থবিজ্ঞান বিষয়ের স্নাতক বিভাগের পরিচালক। তিনি তার স্ত্রী অ্যান ব্লেক জর্জি (১৯৯৮ থেকে ২০১৮) এর সাথে
সহ-শিক্ষক এবং তারপর লেভার্ট হাউসের ফ্যাকাল্টি ডিন ছিলেন । তার প্রাথমিক কাজ ছিল গ্র্যান্ড ইউনিফিকেশন এবং গেজ কাপলিং ইউনিফিকেশন এসইউ(৫) ও এসইউ(১০) গ্রূপ।
জর্জি ১৯৬৭ সালে হার্ভার্ড কলেজ থেকে স্নাতক এবং ১৯৭১ সালে ইয়েল বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৭৩-৭৬ সাল পর্যন্ত হার্ভার্ড সোসাইটি অফ ফেলোস-এর জুনিয়র ফেলো এবং ১৯৮২-১৯৯৮ সাল পর্যন্ত একজন সিনিয়র ফেলো ছিলেন।
১৯৭৪ সালের প্রথম দিকে জর্জি (শেলডন গ্লাশো সহ) প্রথম গ্র্যান্ড ইউনিফায়েড থিওরি (জিইউটি), মিনিমাল এসইউ(৫) জর্জি-গ্লাশো মডেল তৈরি করেন। জর্জি স্বাধীনভাবে (হ্যারাল্ড ফ্রিৎসচ এবং পিটার মিনকোস্কির পাশাপাশি) ১৯৭৪ সালে একটি ন্যূনতম এসও(১০) জিইউটি মডেল তৈরি করেন। 
জর্জি ১৯৮১ সালে সাভাস ডিমোপুলোসের সাথে একটি এসইউ(৫) এবং জিইউটি মডেল প্রস্তাব করেন। এই কাজটি ছিল সুপারসিমেট্রিক স্ট্যান্ডার্ড মডেল (এসএসএম) এর জন্য একটি ভিত্তিমূলক কাজ।
এরপর থেকে তিনি যৌগিক হিগস মডেল, ভারী কোয়ার্ক কার্যকর তত্ত্ব, মাত্রিক নির্মাণ, ছোট হিগস এবং অকণা তত্ত্ব সহ পদার্থবিজ্ঞানের বিভিন্ন ক্ষেত্রে কাজ করেছেন।
অকণা পদার্থবিজ্ঞান একটি তত্ত্ব যা কণার দিক থেকে ব্যাখ্যা করা যায় না, কারণ এর উপাদানগুলির মাত্রা অপরিবর্তনশীল। হাওয়ার্ড জর্জি ২০০৭ সালের বসন্তে "অকণা পদার্থবিজ্ঞান" এবং "অকণা পদার্থবিজ্ঞান সম্পর্কে আরেকটি অদ্ভুত বিষয়" পত্রিকায় এই তত্ত্ব প্রস্তাব করেন। 
ভাদিম কুজমিন এর সাথে, জর্জি ২০০৬ সালে আলিখানভ ইনস্টিটিউট ফর থিওরিটিক্যাল অ্যান্ড এক্সপেরিমেন্টাল ফিজিক্স (আইটিইপি) এর পোমেরাঞ্চুক পুরস্কার লাভ করেন।
জর্জি বেশ কয়েকটি বই প্রকাশ করেছেন, যার মধ্যে একটি হল ওয়ার্ল্ড সাইন্টিফিক কর্তৃক প্রকাশিত "লাই অ্যালজেব্রাস ইন পার্টিকেল ফিজিক্স"।
১৯৯৫ সালে তিনি জাতীয় বিজ্ঞান একাডেমিক নির্বাচিত হন এবং সাকুরাই পুরস্কার লাভ করেন; ২০০০ সালে তিনি যোগেশ পতি এবং হেলেন কুইন এর সঙ্গে ডির‍্যাক পদক ভাগাভাগি করেন।
এদিসিওঁ গায়িমার

এদিসিওঁ গায়িমার () ফ্রান্সের একটি শীর্ষস্থানীয় প্রকাশনা প্রতিষ্ঠান। ১৯১১ সালে প্রকাশক গাস্তোঁ গায়িমার, সাহিত্যিক অঁদ্রে জিদ ও জঁ শ্লুমবের্জে এটি প্রতিষ্ঠা করেন। বর্তমানে (২০২০ সালে) পারিবারিক এই প্রতিষ্ঠানটি পরিচালনায় আছেন গাস্তোঁ-র পৌত্র অঁতোয়ান গায়িমার।
আলবেয়ার কাম্যু, অঁতোয়ান সাঁতেগজ্যুপেরি এবং জেকে রাওলিং (ফরাসি অনুবাদ) এই প্রকাশনীর তিন সর্বাধিক বিক্রীত লেখক। এছাড়া সালমাম রুশদি, রোয়াল্ড ডাল, জর্জ অরওয়েল, পাবলো নেরুদা, জ্যাক কেরুয়াক, জন স্টাইনবেক, মার্সেল প্রুস্তসহ আরও অনেক গুরুত্বপূর্ণ ফরাসিভাষী ও অন্যান্য ভাষাভাষী লেখকদের বইয়ের ফরাসি সংস্করণ গায়িমার প্রকাশ করে থাকে। গায়িমার এ পর্যন্ত ৩৮ জন নোবেল পুরস্কার বিজয়ী সাহিত্যিক এবং ৩৬ জন প্রি গোঁকুর (ফ্রান্সের সবচেয়ে মর্যাদাবাহী সাহিত্য পুরস্কার) বিজয়ী সাহিত্যিকের গ্রন্থ প্রকাশ করেছে। ২০১০ সালে প্রকাশনীটি ২৩ কোটি ইউরো সমমূল্যের বই বিক্রয় করে। এখানে প্রায় ১০০০ কর্মী চাকুরি করেন।
আথাবাস্কা গিরিপথ

আথাবাস্কা গিরিপথ কানাডার রকি পর্বতমালার অন্তর্গত, কানাডার আলবার্টা ও ব্রিটিশ কলাম্বিয়া প্রদেশের সীমানায় অবস্থিত সুউচ্চ পার্বত্য গিরিপথ। পশম বাণিজ্যের সময় আথাবাস্কা নদী তীরে অবস্থিত জেসপার হাউজ ও কলাম্বিয়া নদীতে অবস্থিত নৌকা শিবিরের মধ্যে যোগাযোগের জন্য এই গিরিপথ ব্যবহার হতো। ভৌগোলিক ও ঐতিহাসিকভাবে গুরুত্বপূর্ণ গিরিপথটি "কানাডার জাতীয় ঐতিহাসিক স্থানের" তালিকাভূক্ত।
আথাবাস্কা গিরিপথ উচ্চতায় । গিরিপথটি ব্রাউন পর্বত ও ম্যাকগিলিভারেই খাতের মাঝে; ইয়েলোহেড গিরিপথের দক্ষিণে এবং হাওসে গিরিপথের উত্তরে অবস্থিত। এই গিরিপথের চূড়ায় বা সর্বোচ্চ স্থানে "কমিটি'স পাঞ্চ বউল" নামের ক্ষুদ্রাকৃতির হিমবাহ হ্রদ আছে, যেটি আথাবাস্কা নদীর উপনদী ওয়ার্লপুল নদীর মূল পানি প্রবাহ যোগান দেয়। এছাড়াও কলাম্বিয়া নদীর দক্ষিণ দিক দিয়ে প্রবাহিত উপনদী "প্যাসিফিক ক্রিক" এই গিরিপথে নির্গত হয়েছে।
ব্রিটিশ অভিযাত্রী ডেভিড থম্পসনের ঐতিহাসিক নথীতে আথাবাস্কা গিরিপথের প্রথম বর্ণনা পাওয়া যায়। ১৮১১সালে থমাস নামক একজন ইরোকয় ব্যক্তি ডেভিডকে এই গিরিপথ দেখিয়েছিলেন। হাডসন বে কোম্পানী এইপথে রুপার্ট'স ল্যান্ড ও কলাম্বিয়া ডিস্ট্রিক্ট-এর মধ্যে 'ইয়র্ক ফ্যাক্টোরি এক্সপ্রেস' নামক পশম বাহী বাণিজ্যিক নৌকার বহর পরিচালনা করতো, সে সময় এই গিরিপথ একটি গুরত্বপূর্ণ কেন্দ্র ছিল। ঐতিহাসিক বাণিজ্যে ব্যবহারের স্বীকৃতি সরূপ গিরিপথটি ১৯৭১ সালে কানাডার জাতীয় ঐতিহাসিক স্থানের তালিকায় যুক্ত করা হয়।
স্পষ্ট দর্শনের ন্যূনতম দূরত্ব

আলোকমিতিতে, স্পষ্ট দর্শনের ন্যূনতম দূরত্ব () বা প্রমাণ দর্শনের ন্যূনতম দূরত্ব () হলো স্বাভাবিক দৃষ্টিশক্তিসম্পন্ন (২০/২০ দৃষ্টি) ব্যক্তি ন্যূনতম যে দূরত্বে কোনো বস্তু স্বাভাবিকভাবে দেখতে সক্ষম। অন্য কথায় স্পষ্ট দর্শনের ন্যূনতম দূরত্ব হলো একটি স্বাভাবিক দৃশ্যমান বস্তু এবং খালি মানব চক্ষুর মধ্যকার ন্যূনতম দূরত্ব।
খালি চোখের লেন্সে মিলিমিটারে ফোকাস দূরত্ব "f" হলে বিবর্ধন ক্ষমতা:
ভৌত আলোকবিজ্ঞান

পদার্থবিজ্ঞানের ভাষায় ভৌত আলোকবিজ্ঞান, বা তরঙ্গ আলোকবিজ্ঞান, হল আলোকবিজ্ঞানের একটি শাখা । এখানে তরঙ্গ ব্যতিচার, বিচ্ছুরণ, পোলারাইজেশন, এবং অন্যান্য ঘটনাসমূহ নিয়ে অধ্যয়ন করা হয় যা জ্যামিতিক আলোকবিজ্ঞানে সম্ভব নয়। এই ব্যবহারটি আলোকীয় যোগাযোগের ক্ষেত্রে কোয়ান্টাম শোরগোল এর মতো প্রভাবসমূহ অন্তর্ভুক্ত করে না, যা সংহতি তত্ত্বের উপ-শাখায় অধ্যয়ন করা হয়।
ভৌত আলোকবিজ্ঞান , বৈদ্যুতিক প্রকৌশল এবং প্রয়োগকৃত পদার্থবিজ্ঞানে সাধারণত ব্যবহৃত হয় এমন একটি সন্নিবেশের নামেরও অন্তর্ভুক্ত। এই প্রসঙ্গে, এটি জ্যামিতিক আলোকবিজ্ঞানসমূহের মধ্যে একটি মধ্যবর্তী পদ্ধতি, যা তরঙ্গ প্রভাব এবং সম্পূর্ণ তরঙ্গ তড়িৎচুম্বকত্বকে উপেক্ষা করে, যা একটি সুনির্দিষ্ট তত্ত্ব । "ভৌত" শব্দের দ্বারা এটিই বোঝানো হয়েছে যে জ্যামিতিক বা রশ্মি আলোকবিজ্ঞানের তুলনায় এটি অপেক্ষাকৃত ভৌত কিন্তু এটি কোনও সঠিক ভৌতিক তত্ত্বও নয়। 
এই অনুমানে কোনও পৃষ্ঠের ক্ষেত্র আন্দাজ করার জন্য রশ্মি আলোকবিজ্ঞান ব্যবহার করা হয় এবং তারপরে স্থানটি সংক্রমণিত বা বিক্ষিপ্ত ক্ষেত্র গণনা করার জন্য পৃষ্ঠের উপরে সংহত করা হয়। এটি উৎপত্তি অনুমানের সাথে সাদৃশ্যপূর্ণ হয়ে থাকে , যাতে সমস্যার বিবরণটিকে বিচলন হিসাবে বিবেচনা করা সম্ভবপর হয়।
আলোকবিজ্ঞানে, এটি বিচ্ছিন্নতার প্রভাবসমূহ অনুমানের একটি আদর্শ উপায়। রেডিওতে, এই অনুমানটি আলোকীয় প্রভাবসমূহের সাথে সাদৃশ্যযুক্ত কিছু প্রভাব অনুমান করতে ব্যবহৃত হয়। এটি বেশ কয়েকটি ব্যতিচার, বিচ্ছিন্নতা এবং মেরুকরণের প্রভাবসমূহের আদর্শীকরণ করে । তবে মেরুকরণের উপর বিচ্ছিন্নতার নির্ভরতাকে এটি আদর্শীকরণ করে না। যেহেতু এটি একটি উচ্চ-কম্পাঙ্ক অনুমান, তাই প্রায়শই এটি রেডিওর চেয়ে আলোকবিজ্ঞানে আরও সঠিক বিবেচিত হয়।
আলোকবিজ্ঞানে, এটি সাধারণত সঞ্চারিত বা বিক্ষিপ্ত ক্ষেত্র গণনা করার জন্য লেন্স, আয়না বা আলোক প্রবেশী ছিদ্রের উপরে রশ্মিক-অনুমানযুক্ত ক্ষেত্রকে সংযোজন করে।
রাডার বিক্ষেপণে এটি সাধারণত এই অর্থ বহন করে যে একটি প্রবাহকে গ্রহণ করা যেটি একটি স্পর্শক সমতলে পাওয়া যেতে পারে এবং যার প্রতিটি বিন্দু প্রবাহের গাঠনিক উপাদানের সাথে সামঞ্জস্যপূর্ণ । ছায়াযুক্ত অংশসমূহে প্রাবাহ শূন্য হিসাবে গ্রহণ করা হয়। আর এরপরেই আনুমানিক বিক্ষিপ্ত ক্ষেত্রসমূহ এই আনুমানিক প্রবাহের উপর একটি সামগ্রিক অংশকে গ্রহণ করার মাধ্যমে প্রাপ্ত হয়। এটি বৃহৎ মসৃণ উত্তল আকারসমূহের বস্তুসমূহের জন্য এবং ক্ষতিকারক (কম প্রতিবিম্বিত) পৃষ্ঠগুলির জন্য প্রয়োজনীয়।
রশ্মি-আলোকবিজ্ঞানের ক্ষেত্র বা প্রবাহ সাধারণত প্রান্তসমূহের কিংবা ছায়ার সীমার নিকটে সঠিক হয় না, যদি না তা বিচ্ছুরণ এবং প্রলম্বিত তরঙ্গ গণনার দ্বারা পরিপূরক হয়।
ভৌত আলোকবিজ্ঞানের আদর্শ তত্ত্বের বিক্ষিপ্ত ক্ষেত্রসমূহের মূল্যায়নে কিছু ত্রুটিও রয়েছে। যার ফলে নির্দিষ্ট দিক থেকে দূরে বিদ্যমান নির্ভুলতা হ্রাস পেতে পারে। ২০০৪ সালে প্রবর্তিত একটি উন্নত তত্ত্বের মাধ্যেম তরঙ্গের বিচ্ছুরণ পরিচালনা করানো হয় আর এটি থেকেই তরঙ্গ বিচ্ছিন্নতা জড়িত সমস্যার সঠিক সমাধান পাওয়া যায়।
সাইবার হান্টার

সাইবার হান্টার হলো ২০১৯ সালের চাইনিজ সাই-ফাই ব্যাটল রয়্যাল ভিডিও গেম মোবাইল এবং পিসি প্ল্যাটফর্মগুলির জন্য যা নেটইয়েজ দ্বারা বিকাশিত এবং বিতরণ করা। এটি ২৬ এপ্রিল ২০১৯ এ প্রকাশিত হয়েছিল।
গেমটি মে ২০১৮ সালে নেটইয়েজ দ্বারা "প্রজেক্ট:ব্যাটল" হিসাবে ঘোষণা করা হয়েছিল এবং প্রাথমিকভাবে অক্টোবর ২০১৮ এ অ্যান্ড্রয়েড এবং আইওএস মোবাইল প্ল্যাটফর্মগুলিতে বেটা হিসাবে প্রকাশিত হয়েছিল এবং ২৬ এপ্রিল ২০১৯ এ বিশ্বব্যাপী প্রকাশিত হয়েছিল।
গেমপ্লেটি ভবিষ্যত থিম সহ ঐতিহ্যবাহী ব্যাটল রয়্যাল ফর্ম্যাট এবং খেলোয়াড়দের মতো কিছু স্বতন্ত্র উপাদান (গেমে ওয়ান্ডারার হিসাবে পরিচিত) জেট-জ্বালানী হোভারবোর্ডে ফেলে দেওয়া হয় যা অবতরণে সহায়তা করে, মাইক্রোওয়েভ বন্দুক, অস্ত্রযুক্ত যানবাহন, উল্লম্ব মতো অভিনব অস্ত্র আরোহণ, পার্কার, বায়ু দিয়ে গ্লাইডিং করার জন্য এয়ার রোবট(এআই নামে পরিচিত), প্রতিরক্ষা জন্য বিভিন্ন কাঠামো নির্মাণ, চরিত্রের বিস্তারিত কাস্টমাইজেশন ইত্যাদি রয়েছে।
অ্যাবাকাসনিউজ ডটকমের জোশ ইয়ে সাইবার হান্টারের সৃজনশীলতা এবং মূল উদ্ভাবনের অভাবের জন্য সমালোচনা করেছেন এবং একে অন্য পাবজি মোবাইল ক্লোন বলে অভিহিত করেছেন। গেমটি আরও কয়েকটি গেম যেমন: কাছ থেকে আরোহণ, গ্লাইডিং এবং যুদ্ধক্ষেত্রের নকশার মতো অনেকগুলি মেশিনিকে ধার নিয়েছে। ড্রয়েড গেমার্স ডটকমের অ্যাশ মেহিউ খেলোয়াড়দের তাদের নিজস্ব খেলার শৈলী তৈরি করতে দেওয়ার মতো ব্যাটল রয়্যাল ঘরানার আসল উদ্ভাবনের জন্য গেমটির প্রশংসা করেন। যদিও মুভমেন্ট মেকানিকস দ্য লিজেন্ড অফ জেলডা: ব্রেথ অব দ্য ওয়াইল্ডের কাছ থেকে ধার নিয়েছে, যুদ্ধে আটকে যাওয়ার সময় খেলোয়াড়দের নিষ্পত্তি করার জন্য অনেক কৌশলগত বিকল্প রয়েছে।
কোশির সমীকরণ

আলোকবিজ্ঞানে কৌচির সমীকরণ, কোনো নির্দিষ্ট স্বচ্ছ পদার্থের প্রতিসরণাঙ্ক ও তরঙ্গ দৈর্ঘ্যের মধ্যে গবেষণামূলক (এম্পিরিকাল) সম্পর্ক প্রকাশ করে। ওগুস্তাঁ লুই কোশির নাম অনুযায়ী এটির নামকরণ হয়েছে, যিনি ১৮৩৬ সালে এটি সংজ্ঞায়িত করেন।
কোশির সমীকরণের সবচেয়ে সাধারণ রূপ হলো:
যেখানে, "n" হলো প্রতিসরণাঙ্ক, λ হলো তরঙ্গ দৈর্ঘ্য, "A", "B", "C", ইত্যাদি হলো সহগ যা কোনো পদার্থের জন্য জানা তরঙ্গ দৈর্ঘ্যে পরিমাপকৃত প্রতিসরণাঙ্কের মান বসিয়ে নির্ণয় করা যায়। সহগগুলোকে সাধারণত মাইক্রোমিটার এককে শূন্যস্থানের তরঙ্গদৈর্ঘ্য হিসেবে উদ্ধৃত করা হয়।
সমীকরণটির দুই পদবিশিষ্ট আকার ব্যবহার করাই সুবিধাজনক:
যেখানে "A" এবং "B" সহগ নির্দিষ্টভাবে এই সমীকরণের জন্য নির্ণীত হয়।
সাধারণ আলোক পদার্থের জন্য সহগগুলোর মান নিম্নরূপ:
কোশি যে আলো-পদার্থ মিথষ্ক্রিয়া তত্ত্বের ওপর ভিত্তি করে তার সমীকরণ তৈরী করেছিলেন, তা পরবর্তীতে ভুল প্রমাণিত হয়েছিলো। নির্দিষ্টভাবে, এটি দৃশ্যমান তরঙ্গ দৈর্ঘ্যে সাধারণ বিকিরণের ক্ষেত্রে প্রযোজ্য। অবলোহিত বিকিরণের ক্ষেত্রে, সমীকরণটি ত্রুটিপূর্ণ হয়ে যায় এবং ব্যাতিক্রমী বিকিরণের ক্ষেত্রেও এটি প্রযোজ্য নয়। তবুও, এর গাণিতিক সরলতা কিছু প্রয়োগের জন্য একে উপযোগী করে।
সেলমিয়ার এর সূত্র কোশির কাজের পরবর্তী সম্প্রসারণ যা তরঙ্গ দৈর্ঘ্যের ব্যাতিক্রমী অঞ্চলের বিকিরণ নিয়ে কাজ করে, এছাড়া অতিবেগুনী, দৃশ্যমান ও অবলোহিত বর্ণালির ক্ষেত্রে আরো নিখুঁতভাবে প্রতিসরণাঙ্কের মান বর্ণনা করে।
নন্দকিশোর বল

নন্দকিশোর বল(২২ ডিসেম্বর ১৮৭৫ - ১ জুলাই ১৯২৮) ওড়িয়া কবিতায় প্রাথমিক আধুনিকতার যুগের একজন কবি ছিলেন। তিনি ওড়িশার কটক জেলার কুসুপুর গ্রামে জন্মগ্রহণ করেছিলেন। প্রাথমিকভাবে তাঁর নাম রসানন্দ জেনা। পরে তার কাকিমা তাঁকে দত্তক নেন ও নাম দেন নন্দকিশোর বল। তিনি তাঁর কবিতাগুলিতে গ্রামীণ ওড়িশার সৌন্দর্যের অভূতপূর্ব বর্ণনা ও কোমল গানরচনার জন্যে "পল্লী কবি" (গ্রামীণ জীবনের কবি) নামে খ্যাত।
পল্লিকবি নন্দ কিশোর বল গ্রামীণ দৃশ্যের কবি ছিলেন, গ্রামেরর সরলতা, কুসংস্কার এবং উৎসবগুলি চিত্রিত করেছিলেন। বাচ্চাদের নান বায়া গীতার কাছে তাঁর জনপ্রিয় লিরিক্স সংগীতের সঙ্গীতায়িত করা হয়।  তিনি বেশ কয়েকটি কবিতা লিখেছিলেন যা তাঁর দৃঢ় আধ্যাত্মিক প্রবণতা এবং সামাজিক সমস্যাগুলির তীব্র সচেতনতার প্রকাশ করে।  তাঁর রচনাসংগ্রহগুলির মধ্যে রয়েছে, নির্ঝরিনী (দ্য ধারা), পল্লী চিত্র (পল্লীর চিত্র), বসন্ত-কোকিলা, তরঙ্গিনী, চারুচিত্রা, নির্মাল্য, প্রভাত সঙ্গীত, সন্ধ্যা সঙ্গীত, কৃষ্ণ কুমারী এবং সর্বমিতা।
নন্দ কিশোর প্রায় একশো সনেট লিখেছিলেন যা তাঁর সংগ্রহে ছড়িয়ে ছিটিয়ে রয়েছে।  তার সনেটস প্রকৃতি এবং ব্যক্তিগত দুঃখ উভয়েরই মোকাবেলা করে এবং উচ্চ কাব্যিক সংবেদনশীলতা প্রকাশ করে।  এই সনেটগুলি তাদের সংযত চিন্তাভাবনা এবং দক্ষতার জন্য খ্যাত ।
নন্দকিশোর রচিত কনকলতা ১৯২৫ সালে প্রকাশিত একটি উপন্যাস। এই উপন্যাসটির একটি উল্লেখযোগ্য অংশ ১৯৩১ সালে উত্তাল সাহিত্যে ধারাবাহিক আকারে প্রকাশিত হয়েছিল। উপন্যাসটির প্লটটি গ্রামীণ আভিজাত্য সমাজে যৌতুক ব্যবস্থার কুফলগুলির ইঙ্গিত দেয় এবং শিশু-বিধবাদের দুর্দশা, যাদের দুঃখ-কষ্ট ও জীবন যাপনকে চিত্রিত করে।
ওড়িয়া সাহিত্য
ওড়িয়া ভাষা
পুনিত পাঠক

পুনিত পাঠক (, ; জন্ম: ১ নভেম্বর ১৯৮৬) হলেন একজন ভারতীয় নৃত্যশিল্পী, নৃত্য পরিকল্পনাকারী এবং চলচ্চিত্র অভিনেতা। তিনি "ডান্স ইন্ডিয়া ডান্সের" দ্বিতীয় মৌসুমে অংশগ্রহণ করার মাধ্যমে টেলিভিশন জগতে পদার্পণ করেন। এছাড়াও তিনি ""-এ একজন প্রতিযোগী হিসেবে অংশগ্রহণ করেছিলেন, যেখানে তিনি শিরোপা জয়লাভ করেছিলেন। অন্যদিকে ২০১৩ সালে, তিনি রেমো ডি'সুজা পরিচালিত বলিউড চলচ্চিত্র "" অভিনয়ের মাধ্যমে বলিউডে পদার্পণ করেন।
পুনিত পাঠক ১৯৮৬ সালের ১লা নভেম্বর তারিখে ভারতের মহারাষ্ট্রের মুম্বইয়ে জন্মগ্রহণ করেছেন। কিশোরকালে, তিনি একজন ক্রিকেটার অথবা চলচ্চিত্র নির্মাতা হওয়ার স্বপ্ন দেখেছিলেন। কলেজে পড়াকালীন, তিনি নৃত্যের প্রতি আগ্রহী হয়ে উঠেছিলেন। কিন্তু পুনিতের বাবা তার এই সিদ্ধান্তের বিরোধিতা করেছিলেন, কেননা তার চেয়েছিলেন পুনিত যেন তার সংস্থা "পুনিত ইয়ার্ন এজেন্সি প্রাইভেট লিমিটেড"-এর দেখাশোনা করে। পুনিত ও তার বাবার মধ্যে এই বিষয় নিয়ে অনেক লড়াই হয়েছে। তবে পুনিতের ছোট ভাই নৃত্যশিল্পী হওয়ার স্বপ্নটি ত্যাগ করে উক্ত ব্যবসায়ের দায়িত্ব নিয়েছিলেন।
পুনিত জি টিভিতে প্রচারিত নৃত্য বিষয়ক আপাতবাস্তব টেলিভিশন অনুষ্ঠান "ডান্স ইন্ডিয়া ডান্সের" দ্বিতীয় আসরে একজন প্রতিযোগী হিসেবে অংশগ্রহণ করার মাধ্যমে নৃত্যে তার কর্মজীবন শুরু করেছিলেন। পরবর্তীতে তিনি ২০১৩ সালে মুক্তিপ্রাপ্ত হিন্দি ভাষার চলচ্চিত্র "" চান্দু চরিত্রে অভিনয় করার মধ্য দিয়ে তার অভিনয় জীবন শুরু করেছিলেন। নৃত্য পরিকল্পনাকারী হিসেবে তিনি "ঝলক দিখলা যায়" কাজ করেছেন। তিনি জি টিভিতে প্রচারিত "ডান্স ইন্ডিয়া ডান্সের" পঞ্চম আসরে একজন বিচারকের দায়িত্ব পালন করেছেন। অতঃপর তিনি স্টার প্লাসে প্রচারিত নৃত্য বিষয়ক অনুষ্ঠান "ডান্স প্লাসের" দ্বিতীয় আসরে একজন পরামর্শদাতা হিসেবে কাজ করেছেন। এছাড়াও তিনি "ডান্স চ্যাম্পিয়নে" নৃত্য পরিকল্পনাকারীর দায়িত্ব পালন করেছেন। ২০১৯ সালে, তিনি কালার্স টিভিতে প্রচারিত আপাতবাস্তব টেলিভিশন অনুষ্ঠান ""-এ একজন প্রতিযোগী হিসেবে অংশগ্রহণ করেছিলেন, যেখানে তিনি শিরোপা জয়লাভ করেছিলেন। তার নৃত্য দল ঈশা আম্বানির সংগীত অনুষ্ঠানে নৃত্য পরিবেশন করেছিল। একই সাথে, একই বছরের আইপিএল ফাইনালের নৃত্যও তিনি পরিকল্পনা করেছিলেন। পরবর্তীতে তিনি "খাত্রা খাত্রা খাত্রায়" একজন অতিথি হিসেবে উপস্থিত হয়েছিলেন। ২০২০ সালে, তিনি "স্ট্রিট ড্যান্সার" নামক চলচ্চিত্রে ইন্দ্র সিং নারুলার চরিত্রে অভিনয় করেছেন।
২০২০ সালের ২৬শে আগস্ট তারিখে, নিধি মুনি সিংয়ের সাথে তিনি বাগদত্ত সম্পন্ন করেছেন।
গৌরব চৌধরী

গৌরব চৌধরী যিনি টেকনিক্যাল গুরুজি নামে অধিক পরিচিত , সংযুক্ত আরব আমিরাতে বসবাসকারী একজন ভারতীয় ইউটিউব ব্যক্তিত্ব। গৌরব হিন্দি ভাষায় প্রযুক্তি সম্পর্কিত ইউটিউব ভিডিও তৈরি করেন। ২০২০ সালের জুন পর্যন্ত গৌরব চৌধরী এবং টেকনিক্যাল গুরুজি চ্যানেল মিলিত প্ল্যাটফর্মে ২০ কোটিরও বেশি গ্রাহক রয়েছে। 
তিনি ফোর্বস ইন্ডিয়া এর ৩০ জনের তালিকায় ৩০ নং স্থান অধিকার করেছেন।
গৌরব চৌধরী রাজস্থানের আজমেরে জন্মগ্রহণ করেছিলেন। তিনি একটি কেন্দ্রীয় বিদ্যালয়ে পড়াশোনা করেছেন। ২০১২ সালে তিনি দুবাই ক্যাম্পাসের বিআইটিএস পিলানীতে মাইক্রো ইলেক্ট্রনিক্স ডিগ্রি অর্জনের জন্য দুবাই চলে যান। সেখানে তিনি দুবাই পুলিশের কাছ থেকে সুরক্ষা ব্যবস্থা নিয়ে কাজ করার একটি শংসাপত্র পেয়েছিলেন, তবে তার কাজের পাশাপাশি একটি ইউটিউব চ্যানেলও শুরু করেছিলেন। প্রধানত পরামর্শ এবং পণ্য পর্যালোচনা পোস্ট করে, গৌরব তার টেকনিকাল গুরুজি চ্যানেল ২০১৫ সালের অক্টোবর মাসে চালু করেছিলেন। চ্যানেলটি দ্রুত বৃদ্ধি পেয়েছিল এবং ২০১৭ সালে গৌরব তাঁর ব্যক্তিগত জীবন সম্পর্কে ভিডিও তৈরি করতে আর একটি চ্যানেল তৈরি করেছিলেন।
গৌরবের টেকনিকাল গুরুজি ইউটিউব চ্যানেল এর দ্রুত বৃদ্ধি অব্যাহত রয়েছে । ২০১৮ এর সেপ্টেম্বরে,টেকনিকাল গুরুজি প্রযুক্তির ইউটিউব চ্যানেলটি নবম সর্বাধিক সাবস্ক্রাইবড চ্যানেল হিসাবে স্থান পেয়েছে। ২০১৮ এর নভেম্বর মাসের রিপোর্ট অনুযায়ী টেকনিকাল গুরুজীই হলেন প্রথম টেকনিকাল ইউটিউবার যিনি কোটিরও বেশি সাবস্ক্রাইবার অর্জন করতে পেরেছে।
ইউটিউব রিওয়াইন্ড ২০১৮ এবং ২০১৯ এ গৌরব অংশ নিয়েছিল।
নো নাট নভেম্বর

নো নাট নভেম্বর (, সংক্ষেপে NNN) হচ্ছে ইংরেজি নভেম্বর মাসে যৌনতা থেকে বিরত থাকা সম্পর্কিত একটি বার্ষিক ইন্টারনেট চ্যালেঞ্জ, যার অংশগ্রহনকারীরা নভেম্বর মাসে হস্তমৈথুন করা বা রাগমোচন করা থেকে বিরত থাকেন। যদিও নো নাট নভেম্বর মূলত ব্যঙ্গাত্মক উদ্দেশ্যে করা হয়েছিল, কিছু অংশগ্রহনকারীরা দাবি করেছেন যে, বীর্যপাত এবং পর্নোগ্রাফি থেকে বিরত থাকা স্বাস্থ্যের জন্য উপকারী। বাক্যাংশটি ২০১১ সালে "আর্বান ডিকশনারি"-এর একটি ভুক্তিতে প্রকাশিত হয়েছিল এবং ২০১৭ সাল থেকে সামাজিক যোগাযোগ মাধ্যমে জনপ্রিয়তা পেতে শুরু করে। এটি রেডিটের নোফ্যাপ সম্প্রদায়ের সাথে সম্পৃক্ত, যারা হস্তমৈথুন না করার জন্য এর সদস্যদের উৎসাহিত করে। রেডিটের এই সম্প্রদায় বা নো নাট নভেম্বরের গ্রাহকরা ২০১৮ সাল থেকে ১৬,৫০০ থেকে বেড়ে নভেম্বর ২০১৯ পর্যন্ত ৫২,০০০ তে দাঁড়ায়।
বিভিন্ন ব্যক্তিত্ব এই ইন্টারনেট আন্দোলনটি প্রচারনায় সহায়তা করেছেন, যেমন পল জোসেফ ওয়াটসন; তবে "রোলিং স্টোন ম্যাগাজিনের" ইজে ডিকসন প্রস্তাব করেছেন যে, আন্দোলনটি অতি ডানপন্থীদের দ্বারা পরিচালিত হয়েছে। "ভাইস মিডিয়া" ২০১৮ সালে এই চ্যালেঞ্জের সমালোচনা করে, যখন এর অনুসারীরা এক্সহামস্টারের টুইটার অ্যাকাউন্টে হুমকি পাঠিয়েছিল।
সালাহ উদ্দিন আহমেদ (চাঁপাইনবাবগঞ্জের রাজনীতিবিদ)

সালাহ উদ্দিন আহমেদ বাংলাদেশের চাঁপাইনবাবগঞ্জ জেলার রাজনীতিবিদ ও চিকিৎসক যিনি চাঁপাইনবাবগঞ্জ-২ আসনের সংসদ সদস্য ছিলেন।
সালাহ উদ্দিন আহমেদ চাঁপাইনবাবগঞ্জ জেলায় জন্মগ্রহণ করেন।
সালাহ উদ্দিন আহমেদ একজন চিকিৎসক। তিনি ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে চাঁপাইনবাবগঞ্জ-২ আসন থেকে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে চাঁপাইনবাবগঞ্জ-২ আসন থেকে তিনি পরাজিত হয়ে ছিলেন।
রাফতার (র‍্যাপার)

দিলিন নায়ার (জন্ম ১৬ নভেম্বর ১৯৮৮), যিনি তার মঞ্চ নাম রাফতার দ্বারা বেশি পরিচিত, একজন ভারতীয় র‌্যাপার, গীতিকার, নৃত্যশিল্পী, অভিনেতা, টিভি ব্যক্তিত্ব এবং হিন্দি, পাঞ্জাবি এবং হরিয়ানভি সঙ্গীতের সাথে যুক্ত সঙ্গীত সুরকার।
তিনি একজন নৃত্যশিল্পী হিসেবে তার কর্মজীবন শুরু করেন। তিনি ২০০৮ সালে লিল গোলু এবং ইক্কার সাথে র‌্যাপে তার কর্মজীবন শুরু করেন, গান রেকর্ড করেন এবং সেগুলি সোশ্যাল সাইটে আপলোড করেন। এরপর তিনি ইয়ো ইয়ো হানি সিং-এর সাথে মাফিয়া মুন্দির গ্রুপের অংশ হিসেবে কাজ শুরু করেন। ক্রেডিট সংক্রান্ত সমস্যার কারণে রাফতার পরে গ্রুপ থেকে বিচ্ছিন্ন হয়ে যায়। এরপর তিনি বাদশা এবং সচিত তক্কর (সাচ) নিয়ে একটি দল 'দ্য টাইটানস' গঠন করেন। তারা পাঞ্জাবি মিউজিক ইন্ডাস্ট্রি এবং বলিউডে একসঙ্গে অনেক গান তৈরি করেছেন। তিনি অঙ্কিত খান্নার দ্বারা সমর্থিত ছিলেন, যিনি তাকে পাঞ্জাবি মিউজিক ব্যান্ড RDB এর সাথে পরিচয় করিয়ে দিয়েছিলেন, যিনি তাকে তাদের লেবেল, থ্রি রেকর্ডসে স্বাক্ষর করেছিলেন। আরডিবি সদস্যদের মধ্যে বিভক্তির পরপরই, রাফতার মনজিত রাল (বর্তমানে মঞ্জ মিউজিক নামে পরিচিত) যোগদান করেন। জি মিউজিক কোম্পানিতে চুক্তিবদ্ধ হওয়ার পর 2016 সালে তিনি তার একক কর্মজীবন শুরু করেন।
তিনি ব্রিট এশিয়া টিভি মিউজিক অ্যাওয়ার্ডে মনজ মিউজিকের সাথে "স্ব্যাগ মেরা দেশি" এর জন্য সেরা আরবান একক পুরস্কার জিতেছেন। 2019 সালে, তিনি "এমটিভি হাস্টল", "ডান্স ইন্ডিয়া ড্যান্স" এবং "রোডিজ" রিয়েলিটি শো-এর বিচারক হতে শুরু করেন।
কালথিলকুঝিয়েল দেবদাসন দিলিন নায়ার [a] ১৬ নভেম্বর ১৯৮৮-তে কেরলের ত্রিবান্দ্রম (বর্তমানে তিরুবনন্তপুরম) এ দিল্লি -ভিত্তিক মালয়ালী দম্পতির কাছে জন্মগ্রহণ করেছিলেন। রাফতার ২০১৬ সালের ডিসেম্বরে ভারতীয় টেলিভিশন অভিনেতা করণ ভোহরা এবং কুনাল ভোহরার বোন কোমল ভোহরাকে বিয়ে করেছিলেন। তারা ২০২০ সালে বিবাহবিচ্ছেদের জন্য আবেদন করেছিলেন এবং আলাদাভাবে বসবাস করছেন। কোভিড-মহামারীর কারণে আইনি প্রক্রিয়া বিলম্বিত হয়েছিল এবং ৬ অক্টোবর ২০২২-এ চূড়ান্ত করা হয়েছিল। 
রাফতার 2013 সালে মনজ মিউজিকের সাথে তার "সোয়াগ মেরা দেশি" গানটি প্রকাশ করার পর পরিচিত হন। লাইন "আব ইয়ে করকে দেখাও" ( ) গানটি থেকে ইয়ো ইয়ো হানি সিংকে একটি ডিস ছিল। "আব ইয়ে করকে দিখাও" ইতিমধ্যেই ইয়ো ইয়ো হানি সিংয়ের গান "পার্টি উইথ দ্য ভূতনাথ"-এ ব্যবহার করা হয়েছিল যা মিডিয়াতে দুই র‌্যাপারের মধ্যে বিরোধের কারণ হয়েছিল। 2014 সালে ব্রিট এশিয়া টিভি মিউজিক অ্যাওয়ার্ডে "সোয়াগ মেরা দেশি" সেরা আরবান গান জিতেছে 
২০১৭ সালে, "One" সিনেমার মাধ্যমে রাফতার বাংলা মিউজিক ইন্ডাস্ট্রিতে পদার্পণ করেন, যেখানে ছিলেন গায়ক Vishal Dadlani ও রাফতার। এছাড়াও তিনি "Chaamp" soundtrack এর জন্য একটি গান নির্মাণ ও র্যাপ করেন।
হাওয়ার্ড বিশ্ববিদ্যালয়

হাওয়ার্ড বিশ্ববিদ্যালয় (হাওয়ার্ড বা কেবলমাত্র এইচইউ) ওয়াশিংটন ডিসি-তে অবস্থিত একটি বেসরকারি, ফেডারেল চার্টেড বিশ্ববিদ্যালয় (এইচবিসিইউ)। এটিকে "আর ২: ডক্টরাল বিশ্ববিদ্যালয় - উচ্চ গবেষণা কার্যক্রম" এর মধ্যে শ্রেণিবদ্ধ করা হয়েছে এবং এটি উচ্চশিক্ষা বিষয়ক মধ্যবর্তী রাজ্য কমিশন কর্তৃক অনুমোদিত। এর শুরু থেকেই হাওয়ার্ড নিরক্ষীয় এবং সমস্ত লিঙ্গ এবং বর্ণের মানুষের জন্য উন্মুক্ত। এটি জাতির অন্য কোনও এইচবিসিইউর চেয়ে ১২০ টিরও বেশি প্রোগ্রামগুলিতে স্নাতক এবং পেশাদার ডিগ্রি প্রদান করে।
২ মার্চ ১৮৬৭ সালে এটি প্রতিষ্ঠত হয়। মার্কিন গৃহযুদ্ধের অবসানের খুব অল্প সময়ের মধ্যেই, ওয়াশিংটনের দ্য ফার্স্ট কংগ্রেশনাল সোসাইটির সদস্যরা কৃষ্ণাঙ্গ ধর্মযাজকদের শিক্ষার জন্য একটি শ্বরতত্ত্বীয় বিদ্যালয় স্থাপন করার বিষয়টি বিবেচনা করেছিলেন। কয়েক সপ্তাহের মধ্যে, একটি বিশ্ববিদ্যালয় প্রতিষ্ঠার বিধান অন্তর্ভুক্ত করার জন্য প্রকল্পটি প্রসারিত হয়। দুই বছরের মধ্যে, বিশ্ববিদ্যালয়টি একাধিক লিবারেল আর্টস এবং মেডিসিন কলেজ নিয়ে গঠিত হয়। নতুন প্রতিষ্ঠানের নাম জেনারেল অলিভার ওটিস হাওয়ার্ডের নামে নামকরণ করা হয়, যিনি গৃহযুদ্ধের নায়ক ছিলেন, যিনি উভয়ই বিশ্ববিদ্যালয়ের প্রতিষ্ঠাতা ছিলেন এবং সেই সময় ছিলেন ফ্রিডমেনস ব্যুরোর কমিশনার ছিলেন। পরে হাওয়ার্ড ১৮৬৯ থেকে ১৮৭৪ পর্যন্ত বিশ্ববিদ্যালয়ের প্রেসিডেন্ট হিসাবে দায়িত্ব পালন করেছিলেন।
বিশ্ববিদ্যালয়টির নেতৃত্বে একটি ট্রাস্টি বোর্ড রয়েছে।
ম্যাথু কুইক

ম্যাথু কুইক (জন্ম ২৩ অক্টোবর ১৯৭৩) একজন মার্কিন কথাসাহিত্যিক। তার প্রথম উপন্যাস "দ্য সিলভার লাইনিংস প্লেবুক" নিউ ইয়র্ক টাইমসের সর্বোচ্চ বিক্রীত বই। এই বইটি থেকে "সিলভার লাইনিংস প্লেবুক" নামে একটি চলচ্চিত্র নির্মাণ করা হয়। তার রচিত বইগুলো বেশ কয়েকটি ভাষায় অনূদিত হয়েছে। ২০১২ সালে তার রচিত কিশোর উপন্যাস "বয় টুয়েন্টি ওয়ান" "দ্য নিউ ইয়র্ক টাইমস" কর্তৃক সমাদৃত হয়।
কুইক ২০০৯ পেন/হেমিংওয়ে পুরস্কারের ফাইনালিস্টদের একজন, এবং টাইমের ২০১৩-এর ১০০ প্রভাবশালী ব্যক্তিত্বের চূড়ান্ত তালিকায় তার নাম আসে।
কুইক ১৯৭৩ সালের ২৩শে অক্টোবর নিউ জার্সির ক্যামডেনে জন্মগ্রহণ করেন। তিনি নিউ জার্সির ওকলিনে বেড়ে ওঠেন এবং কলিংসউড হাই স্কুলে পড়াশোনা করেন। তিনি লা সাল বিশ্ববিদ্যালয় থেকে ইংরেজি সাহিত্য ও মাধ্যমিক শিক্ষায় দুইটি স্নাতক ডিগ্রি, এবং গডার্ড কলেজ থেকে চারুকলায় স্নাতকোত্তর (এমএফএ) ডিগ্রি অর্জন করেন। কলিংসউডে থাকাকালীন কুইক কয়েক বছর দক্ষিণ নিউ জার্সির হ্যাডনফিল্ডের একটি উচ্চ বিদ্যালয়ে ইংরেজি পড়াতেন এবং এই চাকরি ছেড়ে দিয়ে তিনি তার প্রথম উপন্যাস লেখা শুরু করেন। কুইক এসময়ে কয়েক বছর ম্যাসাচুসেট্‌সে তার শ্বশুরবাড়িতে বসবাস করেন। ২০১৩ সালে তিনি লা সাল থেকে হিউমেন লেটার্সে সম্মানসূচক ডক্টরেট লাভ করেন।
লা সাল বিশ্ববিদ্যালয়ে থাকাকালীন কুইকের মধ্যে লেখক হওয়ার আকাঙ্ক্ষা জন্মে। কুইক তার শ্বশুরবাড়ির বেজমেন্টে বসে তার প্রথম উপন্যাস "দ্য সিলভার লাইনিংস প্লেবুক" বইটি লিখেন। বইটি ফারার, স্ট্রাউস অ্যান্ড জিরো থেকে প্রকাশিত হয়। ২০১২ সালে তার এই সর্বাধিক বিক্রীত বইটি থেকে "সিলভার লাইনিংস প্লেবুক" নামে একটি চলচ্চিত্র নির্মাণ করা হয়। ডেভিড ও. রাসেল পরিচালিত চলচ্চিত্রটিতে শ্রেষ্ঠাংশে অভিনয় করেন ব্র্যাডলি কুপার ও জেনিফার লরেন্স।
পরবর্তীকালে কুইক তিনটি কিশোর উপন্যাস রচনা করেন, সেগুলো হল "সর্টা লাইক আ রকস্টার" (২০১০), "বয় টুয়েন্টি ওয়ান" (২০১২), ও "ফরগিভ মি, লিওনার্ড পিকক" (২০১৩)। ২০১৪ সালে "দ্য গুড লাক অব রাইট নাউ" এবং ২০১৫ সালে "লাভ মে ফেইল" প্রকাশিত হয়। ২০১৬ সালে তার চতুর্থ কিশোর উপন্যাস "এভরি এক্সকুইজিট থিংস" প্রকাশিত হয়।
সূত্র: ফিকশন ডেটাবেজ
অশোক কুমার বড়ুয়া

অশোক কুমার বড়ুয়া একজন ভারতীয় বাঙালি ঘনবস্তু পদার্থবিদ এবং শিবপুরে অবস্থিত ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান সম্মানসূচক এমেরিটাস অধ্যাপক। তিনি মূলত আলোকবিজ্ঞান এবং আলোকতড়িতবিজ্ঞান (অপ্টোইলেকট্রনিক্স) বিষয়ে গবেষণা করেন। তিনি ২০০৩ সালে ভারত সরকার কর্তৃক চতুর্থ সর্বোচ্চ ভারতীয় বেসামরিক পুরস্কার পদ্মশ্রী পদকে ভূষিত হন। তিনি ৩০ মে ২০২১ সালে মৃত্যুবরণ করেন।
অশোক কুমার বড়ুয়া ১৯ জুলাই ১৯৩৬ সালে ভারতের পশ্চিমবঙ্গ রাজ্যের কলকাতায় জন্মগ্রহণ করেন। তিনি হেয়ার স্কুলে প্রারম্ভিক পড়াশোনা করেছিলেন এবং পরবর্তীকালে কলকাতার প্রেসিডেন্সি কলেজ থেকে সম্মান সহ পদার্থবিদ্যায় স্নাতক ডিগ্রি অর্জন করেছিলেন। ১৯৫৬ সালে কলকাতা বিশ্ববিদ্যালয়ের রাজাবাজার বিজ্ঞান কলেজ থেকে তিনি স্নাতকোত্তর অধ্যয়ন সম্পন্ন করেছিলেন। তারপর ১৯৬০ সালে অধ্যাপক বি. এন. শ্রীবাস্তবের নির্দেশনায় তিনি ইন্ডিয়ান অ্যাসোসিয়েশন ফর দ্য কালটিভেশন অব সায়েন্স (আইএসিএস) থেকে পিএইচডি অর্জন করেন। মার্কিন যুক্তরাষ্ট্রে ডক্টরাল-উত্তর গবেষণা শেষ করার পরে ১৯৬৪ সালে তিনি আইএসিএসে পাঠক হিসেবে যোগ দিয়ে তার কর্মজীবন শুরু করেছিলেন। পরবর্তীতে ১৯৭১ সালে তিনি আইএসিএসের অধ্যাপক হিসেবে ১৯৮২ সালে পরিচালক হিসেবে দায়িত্ব পালন করেছিলেন। ১৯৮৯ সাল পর্যন্ত তিনি সেখানে কাজ করেছিলেন।
বড়ুয়া আলোকবিজ্ঞান এবং আলোকতড়িতবিজ্ঞান (অপটোইলেকট্রনিক্স) নিয়ে গবেষণা করেছেন। তিনি উৎপাদন প্রযুক্তি ও সরঞ্জামাদিসহ অকেলাসিত সিলিকন (a-Si) সৌর কোষ এবং সৌর মডিউলের দেশীয় পদ্ধতিতে উন্নয়নের জন্য কৃতিত্ব অর্জন করেছেন। তিনি বিমানের ক্যানোপিজ বা চাঁদোয়া এবং উইন্ডশীল্ডগুলোর রাডার অস্বচ্ছভাবে আবৃতকরণের জন্যও একটি প্রক্রিয়া তৈরি করেছিলেন বলে জানা যায়। তার গবেষণাগুলো আন্তর্জাতিক মাপের সমকালীন পর্যালোচিত জার্নালগুলোতে ৩০০ টিরও বেশি প্রকাশিত বৈজ্ঞানিক গবেষণাপত্রের মাধ্যমে নথিভুক্ত করা হয়েছে। অধিকন্তু তিনি বেশ কয়েকজন শিক্ষার্থীর ডক্টরাল গবেষণা ও অধ্যয়ন তত্ত্বাবধান করেছেন। 
বড়ুয়া ২০১০ সাল থেকে শিবপুরে অবস্থিত ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠানের সম্মানসূচক অধ্যাপক হিসেবে নিযুক্ত রয়েছেন।2 তিনি বেঙ্গালুরুতে অবস্থিত ভারতীয় বিজ্ঞান একাডেমী এবং পশ্চিমবঙ্গ বিজ্ঞান ও প্রযুক্তি একাডেমির ফেলো নির্বাচিত হয়েছেন। তিনি সোলার ফটোভোলটিকস সম্পর্কিত জওহরলাল নেহেরু জাতীয় সৌর অভিযানের অধীনে নতুন ও নবায়নযোগ্য জ্বালানি মন্ত্রণালয়ের গবেষণা ও উন্নয়ন কমিটির সভাপতির দায়িত্ব পালন করেছেন। তিনি বিজ্ঞান ও প্রযুক্তি বিভাগ কর্তৃক প্রতিষ্ঠিত সৌর গবেষণা উদ্যোগের টাস্কফোর্সের সদস্য ছিলেন। তিনি এশিয়া প্যাসিফিক একাডেমি অব মেটেরিয়ালের সদস্য হিসাবে ষষ্ঠ আন্তর্জাতিক ফটোভলটিক বিজ্ঞান ও প্রকৌশল সম্মেলনের সভাপতি এবং ভারতীয় পদার্থবিজ্ঞান সমিতির হিসাবে দায়িত্ব পালন করেছেন। পাশাপাশি তিনি বিড়লা শিল্প ও প্রযুক্তি জাদুঘরের পরিচালনা পরিষদের সভাপতি হিসাবেও দায়িত্ব পালন করেছিলেন। এছাড়াও তিনি "এইচএইচভি সেন্টার ফর অ্যাডভান্সড ফটোভোলটাইক টেকনোলজিস"-এর সাথেও অতিরিক্ত পরিচালক হিসাবে যুক্ত রয়েছেন।
বড়ুয়া ২০০২ সালে ভারতীয় ভৌত গবেষণা সমিতি (মেটেরিয়ালস রিসার্চ সোসাইটি অব ইন্ডিয়া) থেকে বর্ষসেরা বিশিষ্ট ভৌত গবেষক পুরস্কার পেয়েছিলেন। ভারত সরকার ২০০৩ সালে তাকে অন্যতম সর্বোচ্চ ভারতীয় বেসামরিক পুরস্কার পদ্মশ্রী পদকে সম্মানিত করে। এছাড়াও তিনি ভারতের সৌরশক্তি সমিতি থেকে ফটোভোলটাইক বিজ্ঞান ও প্রকৌশল সম্মেলন পুরস্কার এবং ভারতের ম্যাটেরিয়ালস রিসার্চ সোসাইটি থেকে আইসিএসসি-পদার্থ বিজ্ঞান পুরস্কার পেয়েছিলেন।
মিয়া ওয়াসিকোসকা

মিয়া ওয়াসিকোসকা ( ; জন্ম: ২৫ অক্টোবর ১৯৮৯) একজন অস্ট্রেলীয় অভিনেত্রী। ২০০৪ সালে টেলিভিশন নাটক "অল সেইন্টস"-এর মাধ্যমে ছোট পর্দায় তার অভিষেক ঘটে। এরপর ২০০৬ সালে তিনি তার প্রথম চলচ্চিত্র "সাবার্বান মেইহাম"-এ অভিনয় করেন। এইচবিওর "ইন ট্রিটমেন্ট" ধারাবাহিকে তার অসাধারণ অভিনয়ের জন্য তিনি প্রথমবারের মত ব্যাপক পরিচিতি লাভ করেছিলেন। তিনি "দ্যাট ইভিনিং সান"(২০০৯) চলচ্চিত্রের জন্য সেরা সহযোগী নারী শিল্পী বিভাগে ইনডিপেনডেন্ট স্পিরিট পুরস্কারের জন্য মনোনয়ন পেয়েছিলেন।
ওয়াসিকোসকা ২০১০ সালে টিম বার্টনের "এলিস ইন ওয়ান্ডারল্যান্ড" চলচ্চিত্রে এলিস চরিত্রে এবং "দি কিডস আর অল রাইট" চলচ্চিত্রে অভিনয়ের জন্য বিশ্বব্যাপী পরিচিতি লাভ করেন। "দি কিডস আর অল রাইট" চলচ্চিত্রে অভিনয়ের জন্য ব্রেকথ্রু অ্যাক্ট্রেস বিভাগে হলিউড ফিল্ম ফেস্টিভ্যাল পুরস্কার অর্জন করেন। এছাড়াও তিনি কেরি ফুকাঙ্গার "জেন আইর" (২০১১), গুলেরমো দেল টরোর পরিচালনায় "ক্রিমসন পিক" (২০১৫) চলচ্চিত্রে অভিনয় করেছেন। ২০১৬ সালে "এলিস থ্রু দি লুকিং গ্লাস" চলচ্চিত্রে পুনরায় এলিস চরিত্রে অভিনয় করেন। এরপর থেকে তিনি বহুসংখ্যক স্বাধীন চলচ্চিত্রে অভিনয় করেছেন।
আলী শরীয়তি

আলী শরীয়তি মাযিনানি (, ২৩ নভেম্বর ১৯৩৩ – ১৮ জুন ১৯৭৭) ছিলেন একজন ইরানি বিপ্লবী এবং একজন সমাজবিজ্ঞানী, যিনি ধর্মীয় সমাজবিজ্ঞানের উপর আগ্রহী ছিলেন। বিংশ শতাব্দীর প্রভাবশালী ইরানি বুদ্ধিজীবীদের মধ্যে তিনি ছিলেন একজন। তাকে ইরানি বিপ্লবের কর্ণধার বলা হয়, যদিও ইরানি ইসলামিক রাষ্ট্রে তার সব চিন্তার বাস্তবায়ন সম্ভব হয় নি।
মাস্টার শহীদ নামে পরিচিত আলী শরীয়তি সাবেজেভারের উপকণ্ঠে কাহাক গ্রামে ২৩ নভেম্বর ১৯৩৩ সালে জন্মগ্রহণ করেন। শাসনের বিরুদ্ধে রাস্তায় বিক্ষোভে অংশগ্রহণের জন্য দুইবার গ্রেফতার হন এবং তিনি ধর্মীয় ও রাজনৈতিক আন্দোলনের সদস্য হন। মাশহাদ বিশ্ববিদ্যালয়ে ফারসি সাহিত্যের কোর্স শেষ করার পর তিনি তার অধ্যয়নের জন্য ফ্রান্সে যান এবং সেখানে তিনি সমাজবিজ্ঞান, ইসলামী ইতিহাস ও সংস্কৃতি নিয়ে পড়াশোনা করেন। সমাজবিজ্ঞান এবং ধর্মের ইতিহাসের উপর ডক্টরেট গ্রহণের পর তিনি ইরানে ফিরে আসেন।
তিনি আধুনিক পুঁজিবাদ এবং ভোক্তা কেন্দ্রিক বাজারের ব্যাপক সমালোচক ছিলেন। এবং তিনি আধুনিকতা এবং সভ্যতাকে আলাদা করে দেখেছেন। তার মতে বর্তমানে পশ্চিমা মূল্যবোধ এবং আধুনিকতাকে বেশি সভ্য বলে প্রচার করা হচ্ছে। আর যা পশ্চিমাদের কাছে গ্রহণযোগ্য নয় সেগুলো সভ্যতা নয় বলে প্রচার করা হচ্ছে।
চন্দনবাইশা ইউনিয়ন

চন্দনবাইশা ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন।
এই ইউনিয়নের মোট আয়তন ১২.৬৭ বর্গকিলোমিটার।
২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩০,২৮৮ জন।
ইউনিয়নটি ১০টি গ্রাম ও ৫টি মৌজা নিয়ে গঠিত।
এই ইউনিয়নের সাক্ষরতার হার ২৪.২%
ইউনিয়নের বর্তমান চেয়ারম্যান শাহাদত হোসেন দুলাল
চন্দনবাইশা যমুনা নদীর পাড়
বোহাইল ইউনিয়ন

বোহাইল ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন।
এই ইউনিয়নের মোট আয়তন ৬৯.৪৬ বর্গকিলোমিটার।
২০১১ সালের আদমশুমারী অনুযায়ী এই ইউনিয়নের মোট জনসংখ্যা ২৩,৩৩৯ জন।
ইউনিয়নটি ২১টি গ্রাম ও ১৪টি মৌজা নিয়ে গঠিত। 
ইউনিয়নের সাক্ষরতার হার ১৫.২% এখানে, ১২টি প্রাথমিক বিদ্যালয়, ১টি উচ্চ বিদ্যালয় ও ৪টি মাদ্রাসা রয়েছে।
ইউনিয়নের বর্তমান চেয়ারম্যান আব্দুল মজিদ
বোহাইল ইউনিয়নে মোট ৪৫টি মসজিদ রয়েছে।
ভেলাবাড়ী ইউনিয়ন, সারিয়াকান্দি

ভেলাবাড়ী ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন।
অত্র ইউনিয়নের পূর্বে কুতুবপুর ইউনিয়ন, পশ্চিমে গাবতলী উপজেলার বালিয়াদিঘী ইউনিয়ন, উত্তরে ফুলবাড়ি ইউনিয়ন ও দক্ষিণে ধুনট উপজেলার নিমগাছি ইউনিয়ন।
যদি বগুড়া শহর থেকে আসতে চান তাহলে চন্দনবাইশা রোড দিয়ে আসতে হবে।
যদি কেউ ধনুট দিয়ে আসতে চান তাহলে সোনাহাটা রোড দিয়ে আসতে হবে।
যদি সারিয়াকান্দি দিয়ে আসতে চান তাহলে কুতুবপুর রোড দিয়ে আসতে হবে।
এই ইউনিয়নের মোট আয়তন ১৪.৭৬ বর্গকিলোমিটার।
এই ইউনিয়নের মোট জনসংখ্যা ১৬,২০০ জন।
ইউনিয়নটি ৫টি গ্রাম ও ৪টি মৌজার সমন্বয়ে গঠিত। গ্রামসমূহ হলো:
অত্র ইউনিয়নের সাক্ষরতার হার ২৮.৪% 
ইউনিয়নের বর্তমান চেয়ারম্যান মোঃ শিপন ইসলাম।
 সোনাপুর জামে মসজিদ ।
২ ছাইহাটা পূর্বপাড়া ইসলামিয়া জামে মসজিদ।
৩ ছাইহাটা পূর্বপাড়া বায়তুর রহমান জামে মসজিদ।
৪ ছাইহাটা প্রামানিক বাড়ী ঈদগাহ মাঠ।
৫ ছাইহাটা প্রামানিক বাড়ী জামে মসজিদ।
৬ ছাইহাটা বাজার মসজিদ মসজিদ । অটোভ্যান ক
৭ ছাইহাটা মন্ডল বাড়ী ঈদগাহ মাঠ।
৮ ছাইহাটা মন্ডল বাড়ী এতিমখানা।
৯ ছাইহাটা মন্ডল বাড়ী জামে মসজিদ।
১০ জোড়গাছা কেন্দ্রীয় ঈদগাহ মাঠ।
১১ জোড়গাছা কেন্দ্রীয় জামে মসজিদ।
১২ জোড়গাছা কেন্দ্রীয় হাফেজ খানা এতিমখানা ।
১৩ জোড়গাছা মহিলা হাফেজ খানা এতিমখানা।
১৪ ভেলাবাড়ী কেন্দ্রীয় ঈদগাহ মাঠ।
১৫ ভেলাবাড়ী কেন্দ্রীয় জামে মসজিদ ।
ধর্মপাশা থানা

ধর্মপাশা থানা বাংলাদেশের সুনামগঞ্জ জেলার অন্তর্গত ধর্মপাশা উপজেলার একটি থানা।
ধর্মপাশা থানা ১৯৪২ সালে প্রতিষ্ঠিত হয়।
ধর্মপাশা উপজেলার ৬টি ইউনিয়নের প্রশাসনিক কার্যক্রম ধর্মপাশা থানার আওতাধীন।
আবদুল্লাহ দরখাস্তি

আবদুল্লাহ দরখাস্তি ( ১৮৮৭ — ১৯৯৪ ) ছিলেন একজন পাকিস্তানি দেওবন্দি ইসলামি পণ্ডিত এবং জমিয়তে উলামায়ে ইসলামের প্রাক্তন সভাপতি। তিনি ১৯৫৬ সালে মুফতি মাহমুদ, আহমদ আলী লাহোরি এবং অন্যদের সাথে মারকাজী জামিয়াতুল উলামায়ে ইসলাম প্রতিষ্ঠা করেছিলেন।
দরখাস্তি ১৩১৩ হিজরিতে রহিম ইয়ার খান জেলায় জন্মগ্রহণ করেছিলেন। তিনি তার পিতার অধীনে প্রাথমিক শিক্ষা সমাপ্ত করেন এবং পরে গোলাম মুহাম্মদ দ্বীনপুরী ও হাফিজ মুহাম্মদ সিদ্দিকের শিষ্য হন। আনোয়ার শাহ কাশ্মীরি তাকে হাফিজুল হাদিস উপাধি দিয়েছিলেন। দরখাস্তি ১৯৯৪ সালের ২৮ আগস্ট মৃত্যুবরণ করেন। এর পরের দিন তার জানাজার নামাজ অনুষ্ঠিত হয় এবং উবায়দুল্লাহ সিন্ধির পাশে তাকে কবরস্থ করা হয়।
তিনি কাদিয়ানীদের পাকিস্তানে অমুসলিম ঘোষণা করার ক্ষেত্রে গুরুত্বপূর্ণ ভূমিকা পালন করেছিলেন।
গ্লাসগো বিশ্ববিদ্যালয়

গ্লাসগো বিশ্ববিদ্যালয় স্কটল্যান্ডের গ্লাসগোতে অবস্থিত একটি সরকারি গবেষণা বিশ্ববিদ্যালয়। পাপাল বুল দ্বারা ১৮৫২ সালে প্রতিষ্ঠিত এটি ইংরেজি-ভাষী বিশ্বের চতুর্থতম বিশ্ববিদ্যালয় এবং স্কটল্যান্ডের চারটি প্রাচীন বিশ্ববিদ্যালয়গুলির মধ্যে একটি। এডিনবরা, অ্যাবরদিন এবং সেন্ট অ্যান্ড্রুজ বিশ্ববিদ্যালয়গুলির পাশাপাশি বিশ্ববিদ্যালয়টি ১৮তম শতাব্দীতে স্কটিশ আলোকিতকরণের একটি অংশ ছিল।
প্রাক-আধুনিক যুগের বিশ্ববিদ্যালয়গুলির সাথে সাধারণ গ্লাসগো মূলত ধনী পটভূমির শিক্ষার্থীদের শিক্ষা প্রদান করে; তবে, উনিশ শতকে 
ক্রমবর্ধমান নগর ও বাণিজ্যিক মধ্যবিত্ত শ্রেণীর শিক্ষার্থীদের প্রয়োজনীয়তাও সরবরাহ করে এটি ব্রিটিশ উচ্চ শিক্ষায় অগ্রণী হয়ে ওঠে। গ্লাসগো বিশ্ববিদ্যালয় শিক্ষার্থীদের যে সকল পেশার জন্য প্রস্তুত করতে তাদের পরিষেবা দিয়েছে, সেগুলি হল - আইন, চিকিৎসা, সিভিল সার্ভিস, শিক্ষকতা ও গির্জা। এটি বিজ্ঞান ও প্রকৌশল ক্ষেত্রে পেশার জন্য স্বল্প কিন্তু ক্রমবর্ধমান সংখ্যক শিক্ষার্থীদের প্রশিক্ষণ প্রদান করেছে। ২০১৭–১৮ অর্থবছরের জন্য £৬১০.১ মিলিয়ন ব্যয়ের সাথে এই প্রতিষ্ঠানের বার্ষিক আয় ছিল £৬২৬.৫ মিলিয়ন ডলার যার মধ্যে £১৮০.8 মিলিয়ন ডলার গবেষণা অনুদান এবং চুক্তি থেকে আসে। এটি ইউনিভার্সিটিজ ২১, রাসেল গোষ্ঠী এবং ইউরোপীয় গবেষণা-নিবিড় বিশ্ববিদ্যালয়গুলির গিল্ডের সদস্য।
বিশ্ববিদ্যালয়টি মূলত শহরের হাই স্ট্রিটে অবস্থিত; ১৮৭০ সাল থেকে, এর প্রধান ক্যাম্পাসটি শহরের পশ্চিম প্রান্তের গিলমোরহিলে অবস্থিত। অতিরিক্ত হিসাবে, বেশ কয়েকটি বিশ্ববিদ্যালয় ভবন অন্য কোথাও অবস্থিত, যেমন বিয়ার্সডেনের ভেটেরিনারি স্কুল এবং ডামফ্রিসের ক্রিকটন ক্যাম্পাস।
প্রাক্তন শিক্ষার্থী বা বিশ্ববিদ্যালয়ের প্রাক্তন কর্মীদের মধ্যে জেমস উইলসন (আমেরিকার প্রতিষ্ঠাতা পিতা), দার্শনিক ফ্রান্সিস হ্যাচসন, ইঞ্জিনিয়ার জেমস ওয়াট, দার্শনিক ও অর্থনীতিবিদ অ্যাডাম স্মিথ, পদার্থবিদ লর্ড কেলভিন, সার্জন জোসেফ লিস্টার, সাত জন নোবেল বিজয়ী ও তিন ব্রিটিশ প্রধানমন্ত্রী রয়েছেন।
জামিয়া ফারুকিয়া

জামিয়া ফারুকিয়া পাকিস্তানের একটি মাদ্রাসা, যার দুটি শাখা রয়েছে, একটি করাচির শাহ ফয়সাল কলোনী এবং অন্যটি হাব চৌকিতে অবস্থিত। দারুল উলুম দেওবন্দের প্রাক্তন শিক্ষার্থী সলিমুল্লাহ খান (পণ্ডিত) ১৯৬৭ সালে এটি প্রতিষ্ঠা করেন। মাদ্রাসার বর্তমান শিক্ষার্থীর সংখ্যা প্রায় ২৩০০।
১৯৬৭ সালে সলিমুল্লাহ খান এটি প্রতিষ্ঠা করেন। এর দুটি শাখা রয়েছে, একটি শাহ ফয়সাল কলোনীতে এবং অন্যটি হাব চৌকিতে। ১৫ জানুয়ারী ২০১৭ সালে মৃত্যুর আগ পর্যন্ত এই মাদ্রাসার প্রধান ছিলেন সলিমুল্লাহ খান। তার পুত্র মুহাম্মদ আদিল খান তার স্থলাভিষিক্ত হন। 
নিজামউদ্দিন শামজাই, যিনি বিশ বছর এই প্রতিষ্ঠানে শিক্ষকতা করেছিলেন, তাকে ২০০৪ সালের ৩০ মে হত্যা করা হয়েছিল। 
এই প্রতিষ্ঠানের উল্লেখযোগ্য শিক্ষার্থীদের মধ্যে রয়েছে :
ভানু আথাইয়া

ভানুমতী আন্নাসাহেব রাজোপাধ্যায়, পরে ভানু ( ; ২৮ এপ্রিল ১৯২৯ - ১৫ অক্টোবর, ২০২০) একজন ভারতীয় পোশাক ডিজাইনার ছিলেন, ১৯৫০ এর দশক থেকে গুরু দত্ত, যশ চোপড়া, বি আর চোপড়া, রাজ কাপুর, বিজয় আনন্দ, রাজ খোসলা, আশুতোষ গোয়ারিকারদের মত চলচ্চিত্র নির্মাতা এবং আন্তর্জাতিক পরিচালক যেমন কনরাড রুকস এবং রিচার্ড অ্যাটেনবরোর মত আন্তর্জাতিক পরিচালক দের সাথে তিনি ১০০টিরও বেশি চলচ্চিত্রে কাজ করেছিলেন। তিনি গান্ধীর চলচ্চিত্রের জন্য অস্কার পেয়ে প্রথম ভারতীয় অস্কার প্রাপক হিসাবে সম্মানিত হন। 
ভানু জন্মগ্রহণ করেন মহারাষ্ট্রের কোলহাপুরে। তিনি অন্নসাহেব এবং শান্তাভাই রাজোপাধ্যায় জন্মগ্রহণকারী সাত সন্তানের মধ্যে তৃতীয় ছিলেন। অথাইয়ার বাবা অন্নসাহেব একজন চিত্রশিল্পী ছিলেন। অথাইয়ার নয় বছর বয়সে তিনি মারা যান। 
২০২০ সালের ১৫ অক্টোবর, দক্ষিণ মুম্বাইয়ের একটি মেডিকেল সেন্টারে মস্তিষ্কের ক্যান্সারের জটিলতায় অথাইয়া মারা যান। সেসময় তার বয়স হয়েছিল ৯১ বছর।
ক্যাপিটাল সিটি উইকলি

ক্যাপিটাল সিটি উইকলি , বা সিসিডাব্লু অনানুষ্ঠানিকভাবে জুনাউয়ের (আলাস্কার রাজধানী) একটি নিখরচার আঞ্চলিক সাপ্তাহিক পত্রিকা পরিচিত। এটি দক্ষিণ পূর্ব আলাস্কার বৃহত্তম বিতরণ করা কমিউনিটি পত্রিকা। এটি স্থানীয় লেখকদের দ্বারা দক্ষিণ পূর্ব আলাস্কা সম্পর্কিত প্রায় সমস্ত বৈশিষ্ট্যযুক্ত খবরের উপর নিবন্ধ প্রকাশ করে থাকে।